
Budskab  fra  Det  øverste  Præsidentskab 

VI  TROR 

VI 

SKAL 

VÆRE  KYSKE 


af  præsident  Marion  G.  Romney 


I  vil  erindre,  hvordan  Alma  belærte 
sin  søn  Corianton  om,  at  ukyskhed 
er  den  alvorligste  overtrædelse,  der 
findes,  i  Guds  øjne  med  undtagelse  af 
mord  og  at  fornægte  Helligånden. (Se 
Alma  39:5)  I  vil  også  huske  disse  ord 
fra  Paulus'  første  brev  til  korinterne: 


„Ved  I  ikke,  at  I  er  Guds  tempel,  og 

Guds  Ånd  bor  i  jer? 

Hvis  nogen  ødelægger  Guds  tempel, 

skal    Gud   ødelægge   ham"    (I.    Kor. 

3:16-17). 

Jeg    kan    ikke   forestille    mig    nogle 

velsignelser,  som  er  mere  ønskværdi- 


1 


ge  end  dem,  som  loves  den  rene  og 
kyske.  Jesus  talte  om  særlige  beløn- 
ninger for  forskellige  dyder.  Men  han 
reserverede,  forekommer  det  mig,  den 
største  for  de  rene  af  hjertet:  „thi  de," 
sagde  han,  „skal  se  Gud"  (Matt.  5:8). 
Og  ikke  blot  skal  de  se  Gud,  men  de  vil 
også  føle  sig  godt  tilpas  i  hans  nær- 
vær. Her  er  hans  løfte: 
„Pryd  altid  dine  tanker  med  dyd,  da 
skal  du  have  større  frimodighed  for 
Guds  åsyn"  (L&P  121:45). 
Belønningerne  for  dyd  og  følgerne  af 
ukyskhed  vises  dramatisk  i  Josefs  og 
Davids  tilfælde.  Josef,  der,  skønt  han 
var  slave  i  Egypten,  var  standhaftig 


„Jeg  kan  ikke  forestille  mig 
nogle  velsignelser,  som  er 

mere  ønskværdige  end 

dem,  som  loves  den  rene 

og  kyske." 


under  pres  og  stor  fristelse,  modtog 
som  belønning  de  mest  udvalgte  vel- 
signelser af  samtlige  Jakobs  sønner, 
og  han  blev  stamfar  til  to  begunstige- 
de af  Israels  stammer.  Mange  er  stolte 
over  at  blive  regnet  for  at  være  blandt 
hans  efterkommere. 
På  den  anden  side  var  der  David,  som 
-  skønt  han  var  yderst  priviligeret  af 
Herren-ja,  han  blev  henvisttil  som  en 
mand  „efter  mit  hjerte",  nemlig  Guds 
hjerte  (Ap.  G.  13:22).  -  gav  efter  for 
fristelsen.  Hans  ukyskhed  førte  til 
mord.   Og   hvad  var  følgerne?  Som 


Lucifer  faldt  han.  Han  mistede  sine 
børn  og  sin  ophøjelse.  (Se  L&P 
132:39). 

Sådan  har  det  altid  været  og  vil  altid 
være:  gengældelsens  love  er  udformet 
sådan,  at  ingen  kan  undgå  at  blive 
straffet,  som  tilsidesætter  det  sjette 
bud:  „Du  må  ikke  bedrive  hor!"  (2. 
Mos.  20:14).  Straffen  for  at  gøre  det 
under  Moseloven  var  døden.  Uden 
hensyntagen  til,  at  overtrædelse  af 
kyskhedsloven  tolereres  uden  straf  i 
vor  generations  fordærvede  efterla- 
denhed, så  er  den  under  Guds  gud- 
dommelige lov  og  har  altid  været  en 
sjælsødelæggende  synd.  Dens  selvir- 
kende  straf  er  åndelig  død.  Ingen 
utilgivet  horkarl  kan  højne  sin  kaldel- 
se i  præstedømmet;  og  som  præsident 
J.  Reuben  Clark  jun.  plejede  at  sige: 
„Herren  har  ikke  optrukket  nogen  fin 
adskillelse  mellem  .  .  .  hor  og  utugt"  (I 
Conference  Report  for  okt.  1 949,  s. 
194).  Og,  må  jeg  tilføje,  han  har  heller 
ikke  skelnet  mellem  hor  og  sex- 
perversiteter. 

Det  er  blevet  fortalt  mig,  at  blandt 
nogle  mennesker  er  det  at  belære  om 
pesonlig  renhed  forældet,  og  at  tilfæl- 
dige og  andre  degenererede  former 
for  sexudfoldelse  tolereres  og  i  nogle 
tilfælde  opmuntres  til.  Bliv  ikke  vild- 
ledt af  sådanne  sataniske  tanker,  for  i 
sandhed,  sådant  kommer  fra  den  on- 
de. 

Præsident  Clark  sagde  i  en  konferen- 
cetale i  oktober  1938:  „Kyskhed  er 
noget  fundamentalt  for  vores  liv  og  for 
vores  civilisation.  Hvis  racen  bliver 
ukysk,  vil  den  forgå.  Umoralitet  har 
været  grundlaget  for  ødelæggelse  af 
mægtige  nationer  tidligere;  umoralitet 
vil  gøre  vor  tids  mægtige  nationer  til 
støv  .  .  . 


I  unge  mennesker  -  må  jeg  direkte 
opmuntre  jer  til  at  være  kyske.  Vær  så 
venlige  at  tro  mig,  når  jeg  siger,  at 
kyskhed  er  mere  værd  end  livet  selv. 
Det  er  den  lære,  som  mine  forældre 
lærte  mig;  den  er  sand.  Det  er  bedre  at 
dø  kysk  end  at  leve  ukysk.  Det  gælder 
selve  frelsen  af  jeres  sjæle."  (I  Confe- 
rence  Report  for  oktober  1 938,  s. 
137-138). 

Og  nu,  mine  kære  venner,  jeg  ved,  at 
der  ikke  er  noget  nyt  i  det,  jeg  har  sagt. 
Alt  dette  har  stået  sin  prøve  gennem 
tiderne.  Om  det  vidner  jeg.  □ 


„Ved  du  ikke,  min  søn, 
at  disse  ting  er  en  ve- 
derstyggelighed i  Her- 
rens øjne,  ja,  vederstyg- 
geligere end  alle  synder 
med  undtagelse  af  ud- 
gydelse af  uskyldigt 
blod  eller  det  at  for- 
nægte den  Helligånd? 

.  .  .  Men  du  kan  ikke 
skjule  dine  misgerninger 
for  Gud,  og  medmindre 
du  omvender  dig,  vil  de 
stå  som  et  vidnesbyrd 
mod  dig  på  den  yderste 
dag." 

(ALMA  39:5,  8) 


Forslag  til 
hjemmelærere 

*|  _  Fortæl  hvad  I  mener  om  velsig- 
nelserne ved  at  efterleve  kysk- 
hedsloven. 


2_  Er  der  nogle  vers  fra  skrifterne 
eller  andre  citater  i  denne  artikel, 
som  familien  kan  læse  højt,  eller 
nogle  yderligere  skriftsteder,  som 
I  kunne  ønske  at  læse  sammen? 


3. 


Præsident  Romney  siger:  „Under 
Guds  guddommelige  lov  har 
ukyskhed  altid  været  og  er  en 
sjælsødelæggende  synd.  Dens 
selvvirkende  straf  er  åndelig 
død."  Diskutér  nogle  af  årsager- 
ne til,  at  ukyskhed  bringer  ånde- 
lig død  (adskillelse  fra  Gud).  Og 
hvorfor  på  den  ånde  side  kysk- 
hed og  dyd  bringer  frimodighed 
.  .  .  i  Guds  nærvær. 


4_  Diskutér  hvordan  vi  kan  berede 
os  til  altid  at  adlyde  kyskhedslo- 
ven. 


IJb  Ville  denne  diskussion  blive  bed- 
re, hvis  vi  forud  havde  talt  med 
familiens  overhoved? 


JEG  HAR  ET  SPØRGSMÅL 

Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


åte 

Le/and  H.  Gentry 


Sp.  Hvis  nyfødte  og 
små  børn  dør,  før  de 
bliver  døbt,  og  når  den 
eneste  vej  til  indgang 
til  det  celestiale  rige 
går  gennem  dåb,  er  de 
så  ikke  nødt  til  at  få 
dåben  foretaget  engang 
i  fremtiden? 


Sv.  Leland  H.  Gentry, 

lærer  ved  Salt  Lake  religionsinstitut 

ved  University  of  Utah. 


Mormons  Bog  (Moroni  8:10-12)  og 
Joseph  Smiths  åbenbaring  om  det 
celestiale  rige  (tillæg  til  Den 
kostelige  Perle)  gør  det  helt  klart,  at 
dåb  i  dette  liv  af  nyfødte  og  små 
børn  ikke  er  acceptabelt  for  Herren. 
På  den  anden  side  siger  skrifterne, 
at  medmindre  et  menneske  bliver 
døbt,  kan  det  ikke  komme  ind  i 
Himmerige  (se  Joh.  3:5;  2.  Nephi 
31:5-13).  Selv  Jesus,  som  visselig 
var  uden  synd,  overgav  sig  til  dåb 
for  at  „opfylde  alt,  hvad  ret  er" 
(Matt.  3:13-17).  Øjensynligt  er  det 
dette  paradoks,  der  giver  dig 
anledning  til  forvirring. 
Forvirringen  kan  opklares  ved  at 
henvise  til  et  par  skriftsteder  mere. 
Dåb  er  en  ordinanse,  der  udføres 
„til  syndernes  forladelse"  (L&P 
49:13).  Når  den  udføres  rigtigt, 
giver  den  den  angrende  synder 
mulighed  for  at  „iføre  sig  Kristus" 
(Gal.  3:27)  og  at  gå  fremad  i  „et 
helt  nyt  liv"  (Rom.  6:4).  Den  viser 
en  frivillig  godtagelse  af  Kristi 
forsoning  og  en  forpligtelse  til  at 
følge  Kristi  fuldkomne  eksempel  i 
alle  forhold  (se  2.  Nephi  31 :1 0,  1 3, 
16).  Dåben  tilkendegiver  også  den 
pågældendes  formelle  indtræden  i 
Jesu  Kristi  kirke. 
På  den  måde  indebærer  dåb  et 
vigtigt  forhold  til  ansvarlighed.  Et 


menneske  siges  at  være  ansvarligt, 
når  det  forstår  ret  og  forkert  i  sine 
handlinger.  Det  er  især  vigtigt  for 
dåbspagten.  Man  må  forstå,  hvorfor 
man  indgår  pagten  og  med  hvem. 
Når  man  kommer  til  det  punkt  af 
forståelse,  siges  man  at  være 
kommet  til  ,,ansvarlighedsalder".  Fra 
det  øjeblik  er  man  ansvarlig  for  alle 
sine  handlinger. 
Af  den  grund  kan  „ingen  .  .  . 
optages  i  Kristi  kirke,  førend  han  er 
nået  til  ansvarsalder  for  Gud  og  kan 
omvende  sig"  (L&P  20:71).  Det  er 
præcis,  hvad  Mormon  siger  i 
Mormons  Bog:  „Det  er  højtidelig 
gudsbespottelse,"  siger  han,  at  døbe 
små  børn,  fordi  dåb  er  for  dem, 
„som  er  ansvarlige  og  kan  begå 
synd"  (Moroni  8:9-10).  Herren  har 
sat  otte  år  som  den  alder,  hvor  børn 
skal  døbes  „til  deres  synders 
forladelse"  (L&P  68:27).  Det  er  den 
alder,  hvor  børn  „begynder  at  blive 
ansvarlige  for  Herren"  (L&P  29:47). 
Og  hvad  så  med  det  barn,  der  dør, 
før  det  når  den  alder?  Det  behøver 
ikke  dåb  for  tilgivelse  af  sine  synder, 
men  er  det  stadig  nødvendigt  at  det 
bliver  døbt  for  at  kunne  komme  ind 
i  det  celestiale  rige? 
Spørgsmålet  opstår  sandsynligvis  på 
grund  af  kirkens  lære,  at  dåb  er  en 
af  de  vigtige  ordinanser,  der 
kvalificerer  for  den  højeste  grad  af 
herlighed.  Men  „små  børn",  får  vi  at 
vide,  „er  levendegjort  i  Kristus" 
(Moroni  8:12,19;  se  også  Moses 
6:54).  Frelserens  forsoning  dækker 
enhver  overtrædelse,  de  måske 
begår  i  deres  uvidenhed,  og  fordi  de 
ikke  endnu  er  ansvarlige,  kan  de 
ikke  synde.  Af  disse  årsager  og  i 
henhold  til  profeten  Joseph  Smith 


„frelses  (de)  i  Himmelens  celestiale 
rige"(D.k.P.  Joseph  Smith  -  en 
åbenbaring  om  det  celestiale  rige, 
vers  10).  Om  sådan  frelse  er 
automatisk  uden  dåb,  har  ældste 
Bruce  R.  McConkie  fra  De  tolvs 
Kvorum  sagt,  at  „svaret  er  et  absolut 
ja,  som  giver  ekko  fra  den  ene  ende 
af  Himmelen  til  den  anden.  Jesus 
lærte  sine  disciple  det.  Mormon 
sagde  det  igen  og  igen.  Mange  af 
profeterne  har  talt  om  det,  og  det  er 
underforstået  i  hele  frelsesplanen. 
Var  det  ikke  sådan,  ville  forsoningen 
ikke  være  absolut  i  sin  anvendelse" 
(Fra  artiklen  „Små  børns  frelse"  i 
Den  danske  Stjerne,  februar  1978,  s. 
3). 

Når  man  går  ud  fra,  at  små  børn  vil 
blive  frelst  i  det  celestiale  rige, 
betyder  det  så,  at  de  vil  blive 
ophøjede  og  have  evigt  liv?  Og  er 
det  tilfældet,  behøver  de  så  på  et 
eller  andet  tidspunkt  i  deres 
tilværelse  at  efterleve  sådanne 
ordinanser  som  dåb,  tildeling  af 
Helligånden,  tempelbegavelse  og 
tempelægteskab?  Det  første 
spørgsmål  blev  besvaret  af  profeten 
Joseph  Smith,  som  rapporterer,  at 
„børn  vil  blive  sat  på  tronen  i  Guds 
og  Lammets  nærværelse"  og  „vil 
dér  nyde  fylden  af  det  lys,  den 
herlighed  og  intelligens,  som  er 
forberedt  i  det  celestiale  rige" 
{Profeten  Joseph  Smiths 
lærdomme,  s  239). 
Med  hensyn  til  det  andet  spørgsmål 
forklarede  Nephi,  at  Frelserens  dåb 
vidnede  om  hans  villighed  til  at 
adlyde  Faderen  i  alle  ting  (2.  Nephi 
31 :7),  sætte  et  eksempel  for  os  ved 
at  påpege  „portens  snæverhed", 
hvorigennem  vi  kommer  ind  i  Guds 


rige  (vers  9),  og  gav  Jesus  ret  til  at 
sige  til  os  „følg  mig"  (vers  10). 
Men  helt  præcis  hvad  Herren  vil 
kræve  i  form  af  ordinanser  eller 
andre  krav  for  ånder,  som  døde  som 
nyfødte  eller  som  børn,  for  at  de  kan 
modtage  ophøjelse,  er  ikke  blevet 
åbenbaret.  Det  er  dog  sikkert,  at  vi 
ikke  i  øjeblikket  begaver  børn,  som 
dør  før  ansvarsalder,  og  vi  besegler 
dem  heller  ikke  til  en  ægtefælde. 
Men  det  betyder  ikke,  at 
velsignelserne  ved  disse 
ordinationer  ikke  senere  er 
opnåelige  for  dem.  Præsident 
Joseph  Fielding  Smith  sagde 
engang: 

„Herren  vil  skænke  disse  børn  alle 
de  beseglende  velsignelsers 
privilegium  vedrørende  ophøjelsen. 
Vi  var  allesammen  fuldt  udviklede 
ånder,  før  vi  blev  født,  og  små  børns 
legemer  vil  efter  opstandelsen  vokse 
til  åndens  fulde  skikkelse,  og  alle 
velsignelser  vil  blive  deres  gennem 
lydighed  på  samme  måde,  som  hvis 
de  havde  levet,  til  de  blev  voksne 
og  selv  havde  modtaget  dem  på 
jorden  .  .  . 

Herren  er  retfærdig  og  vil  ikke 
berøve  noget  som  helst  menneske 
en  velsignelse,  blot  fordi  dette 
menneske  dør,  før  han  kan  modtage 
denne  velsignelse.  Det  ville  være 
åbenbart  uretfærdigt  at  berøve  et 
lille  barn  det  privilegium  at  modtage 
alle  ophøjelsens  velsigne/ser  i  den 
kommende  verden,  blot  fordi  det 
døde  som  spæd. "(Lærdomme  om 
frelse,  bd.  2,  s.  53)  □ 


e%S) 


>« 


Og  deres  små  børn 
behøver  ingen  om- 
vende/se, ej  heller 
dåb.  Se,  dåben  er 
til  omvendelse  for 
at  opfylde  budene 
og  få  syndsforladel- 
se. 

Men  små  børn  er 
levendegjort  i  Kri- 
stus fra  verdens  be- 
gyndelse; om  det 
ikke  var  således, 
ville  Gud  være  en 
partisk  Gud  og  li- 
geledes en  foran- 
derlig Gud,  hos 
hvem  der  er  per- 
sonsanseelse;  thi 
hvor  mange  små 
børn  er  ikke  døde 
uden  dåb. 

MORONI  8:11-12 


* 


* 


DEN 
VIGTIGSTE  STILLING 

I  KIRKEN 


Roger  L.  Rice 


Hvis  nu  biskoppen  kaldte  dig  ind  i 
sit  kontor  efter  nadvermødet  og 
sagde:  „Jeg  har  en  meget  vigtig 
kaldelse  til  dig  i  wardet.  Jeg  ønsker,  at 
du  påtager  dig  at  være  nodefordeler 
for  wardskoret".  Hvad  vil  du  gøre?  Du 
ville  måske  tænke  for  dig  selv:  „Men, 
biskop,  det  er  sådan  et  lille  job.  Kunne 
du  ikke  give  mig  noget  vigtigt  at  gøre, 
noget,  som  jeg  virkelig  kan  gøre  en 
indsats  med,  som  f.  eks.  præsident  for 
Unge  Mænd  -  en  stilling,  hvor  jeg  kan 
gøre  virkelig  nytte?"  Men,  da  du  har 
lært  aldrig  at  sige  nej  til  en  kaldelse, 
smiler  du  og  siger:  „Jo,  jeg  vil  være 
lykkelig  over  at  være  nodefordeler." 
Den  første  dag  som  nodefordeler  for 
wardets  kor  ankommer  du  en  halv 
time  før  og  placerer  omhyggeligt 
sangbøgerne  og  noderne;  efter  øvel- 
sen skynder  du  dig  at  indsamle  dem 
og  lægge  dem  tilbage  i  det  rigtige 
skab.  Du  opdager  at  ikke  én  lægger 
armen  om  dig  og  fortæller  dig,  hvilket 


godt  arbejde  du  udfører.  Næste  uge 
kommer  du  en  smule  senere  og  skyn- 
der dig  med  at  få  dine  pligter  udført. 
Og  igen  er  der  ingen,  der  bemærker 
dine  anstrengelser. 
Tredie  uge  kommer,  og  du  møder  ikke 
op.  Når  alt  kommer  til  alt,  er  det  sådan 
et  lille  job. 

Det  er  måske  rigtigt,  at  jobbet  som 
nodefordeler  ikke  nødvendigvis  er  det 
vanskeligste  i  kirken.  Det  vanskeligste 
arbejde  i  kirken  er  det,  der  begynder 
med  ordene  „Jeg  er  kun"  -  „Jeg  er 
kun"  hjemmelærer;  „Jeg  er  kun" 
besøgslærerinde;  „Jeg  er  kun"  dør- 
vogter; „Jeg  er  kun"  diakon.  Det 
vigtigste  job  i  kirken  er  på  den  anden 
side  det,  hvori  tjeneste  ydes  villigt  og 
trofast. 

Jeg  harfundet  ud  af ,  atderertreslags 
mennesker,  der  har  stillinger  i  kirken. 
Den  ene  er  arbejdere,  der  siger:  „Jo, 
jeg  vil  udføre  det  stykke  arbejde",  men 
så  ikke  gør  det,  der  påhviler  ham.  En 


anden  er  ham,  som  udfører  arbejdet, 
men  kun  gør  akkurat  det,  der  forven- 
tes (og  han  bryder  sig  i  virkeligheden 
ikke  om  det).  Den  tredie  slags  er  den, 
som  ikke  blot  udfører  sit  arbejde,  men 
finder  glæde  i  at  gøre  mere,  end  der 
forlanges  og  forventes. 
Så  vil  du  måske  spørge:  „Hvordan  kan 
en  nodefordeler  gøre  mere  end  det, 
der  forventes?"  Lad  os  tænke  over 
det.  Han  opdager  måske,  at  flere  af 
bøgerne  er  gået  op  i  limningen,  eller 
noderne  er  iturevne,  og  han  tager  tid 
til  at  reparere  dem.  Måske  mangler  der 
blade  i  nogle  af  bøgerne;  så  han 
fotokopierer  siderne  fra  de  andre  bøg- 
er og  limer  dem  ind  i  de  bøger,  der 
mangler  dem.  Han  kan  måske  også 
lave  en  kasse,  hvori  han  kan  bære 
bøgerne,  så  han  ikke  taber  dem  under- 
vejs, når  han  omdeler  eller  indsamler 
dem  og  bringer  dem  på  plads.  Der  er 
mange  måder  at  tjene  på. 
Lad  mig  fortælle  jer  om  nogle  kirke- 
arbejdere, som  jeg  har  kendt,  og  som 
ikke  var  bange  for  at  gøre  noget 
ekstra.  Præsident  A.  Harold  Goodman 
fra  præsidentskabet  i  templet  i  Provo 
boede  engang  i  Tucson  i  Arizona. 
Mens  han  var  der,  blev  han  kaldet  som 
hjemmelærer  for  en  mand,  som  ingen 
havde  været  i  stand  til  at  besøge.  Efter 
at  have  prøvet  adskillige  gange  uden 
held  til  at  finde  ham  hjemme,  hen- 
vendte han  sig  til  naboerne  og  fandt 
ud  af,  at  manden  havde  to  stillinger  og 
forlod  hjemmet  klokken  5:30  om  mor- 
genen. Så  næste  morgen  klokken  fem 


sad  bror  Goodman  på  verandaen  for- 
an mandens  hus.  Da  lyset  blev  tændt 
derinde,  rejste  han  sig  ringede  på 
døren.  Manden  kom  til  døren  og  bror 
Goodman  sagde:  „Godmorgen,  jeg  er 
din  hjemmelærer."  Manden  var  natur- 
ligt nok  overrasket  over  at  se  nogen, 
der  var  så  interesseret  i  ham,  og  der 
udviklede  sig  et  hjerteligt  venskabs- 
forhold mellem  dem. 
Jeg  har  en  tante,  som  bor  i  Ogden  i 
Utah,  som  siger,  at  som  ung  pige 
havde  hun  en  erindringsværdig  søn- 
dagsskolelærer. Da  han  blev  kaldet, 
sagde  han:  „En  søndagsskolelærer 
har  den  allervigtigste  kaldelse  i  kir- 
ken," og  han  var  den  bedste  søndags- 
skolelærer, hun  nogensinde  har  haft. 
Hans  navn  var  David  O.  McKay. 
Jeg  mener,  at  den  allervigtigste  stil- 
ling i  kirken  er  den,  vi  har  lige  nu. 
Måske  har  du  ikke  engang  en  særlig 
stilling?  Jeg  husker  at  have  været  i  et 
ward,  hvor  der  simpelthen  ikke  var 
nok  stillinger  i  wardet  til  at  alle  kunne 
have  en,  så  biskoppen  kaldte  visse 
mennesker  ind  på  sit  kontor  og  bad 
dem  om  at  være  celestiale  medlemmer 
-  at  sætte  et  godt  eksempel  for  andre; 
at  drage  dem  ind  i  fællesskabet,  som 
var  i  nød;  at  være  1 00%  deltagere.  Det 
var  en  vigtig  kaldelse  -  som  enhver 
stilling  er,  som  vi  har  nu  eller  vil  få  i 
fremtiden  i  Guds  rige.  For  det  er  ved 
retfærdigt  at  tjene  andre,  at  vi  velsig- 
ner vor  egen  tilværelse,  beriger  vore 
naboers  tilværelse  og  fremmer  Her- 
rens værk.  □ 

„FOR  UDEN  MIG 
KAN  I  INTET  GØRE" 


Mark  Hart 


Den  store  økonomiske  nedtur  havde  skoleåret  på  otte  måneder.  Jeg  var 

nået  sit  laveste  punkt  i  1932.  Kun  én  lykkelig;  det  lød  som  en  hel  million, 

ud  af  ti,  der  havde  taget  eksamen,  var  Det  var  mit  første  arbejde,  jeg  fik  løn 

heldig  nok  til  at  få  et  job.  Jeg  var  en  af  for,  og  takket  være  mine  forældres 

de  heldige.  Min  løn  var  1140    $  for  eksempel  havde  jeg  besluttet  at  ville 

betale  en  fuld  tiende  lige  fra  begyn- 
delsen. Præsident  Heber  J.  Grant 
havde  i  virkeligheden  overbevist  mig 
om,  at  jeg  ikke  havde  råd  til  ikke  at 
betale  en  ærlig  tiende.  Desuden  er  det 
jo  så  let  at  regne  ud:  alt,  man  har  at 
gøre,  er  at  flytte  kommaet  en  decimal 
til  venstre.  Selv  jeg  kunne  forstå  det. 
Så  da  min  første  check  ankom,  talte 
jeg  1 4,25  af  og  bragte  dem  til  biskop- 
pen. I  de  næste  par  måneder  gjorde 
jeg  det  samme.  Så  fik  jeg  et  brev  fra 
min  bror,  Mickey,  som  var  på  mission  i 
Californien.  Sagt  med  andre  ord,  men 
med  samme  mening,  sagde  den  ene 
linie:  „Hver  morgen  skærer  jeg  et 
stykke  pap  ud  til  en  indre  sål  til  hver  af 
mine  sko.  Det  forhindrer  mig  i  at  sætte 
min  fodaftryk  i  Hollywoods  cement- 
fortove." 

Jeg  tænkte  ved  mig  selv:  „Her  er  jeg 
og  synes,  jeg  er  vældig  god,  fordi  jeg 
er  fuld  tiendebetaler,  mens  min  bror 
gør  Herrens  værk  uden  sko.  Det  er 
bare  ikke  rigtigt.  Man  må  se  praktisk 


„Bring  hele  tienden  til 

forrådshuset  .  .  .  sæt  mig  på 

prøve  dermed" 


på  sådanne  ting."  Så  jeg  gjorde,  hvad 
jeg  mente  var  den  praktiske  ting  at 
gøre.  Jeg  skar  min  tiende  ned  til  det 
halve -7  til  Mickey  og  7,25  til  Herren. 
Og  det  gjorde  jeg  i  to  måneder,  men 
min  samvittighed  blev  ved  med  at 
plage  mig.  Til  sidst  bestemte  jeg  mig 


til  at  gå  til  biskoppen  for  at  få  råd.  Han 
var  en  af  mine  gode  venner,  en  solid, 
fornuftig  minearbejder.  „Han  vil 
forstå  det  praktiske  i  dette  arrange- 
ment," sagde  jeg  til  mig  selv. 
Efter  at  jeg  havde  forklaret  ham,  hvad 
jeg  havde  gjort,  var  der  et  øjebliks 
pause.  Tilsidst  sagde  jeg:  „Hvad  me- 
ner du?  Har  jeg  gjort  det  rigtige." 
„Nå,"  sagde  han,  „jeg  synes,  du  har 
været  lidt  rigelig  flot  med  Herrens 
penge."  Og  så  tilføjede  han:  „Hvis  du 
ønsker  at  hjælpe  din  bror,  burde  ud 
gøre  det  med  dine  egne  penge  og  ikke 
gøre  det  med  Herrens  del."  Jeg  var 
forbavset  over  hans  svar,  men  jeg  var 
også  imponeret  over  hans  klogskab. 
Måneden  efter  opdagede  jeg  efter  at 
have  talt  alle  mine  regninger  sammen 
at  jeg  havde  6,65  $  for  lidt  til  at  betale 
dem  allesammen.  Efter  en  hvileløs  nat 
besluttede  jeg,  at  tienden  måtte  kom- 
me først.  Jeg  var  sikker  på,  at  min 
værtinde,  som  var  på  besøg  i  en  anden 
by,  ville  give  mig  kredit  til  næste 
betalingsdag  for  de  6,65,  som  jeg  kom 
til  at  skylde  hende.  Da  hun  vendte 
tilbage,  og  endnu  før  jeg  havde  haft 
mulighed  for  tale  med  hende  om  mit 
problem,  sagde  hun:  „Du  kommer 
selv  ti  I  at  lave  dine  måltider  i  en  uge,  så 
denne  måned  skal  du  derfor  kun 
betale  ..."  Og  så  nævnte  hun  et 
beløb  -  nøjagtigt  6,65  mindre  end  det, 
jeg  plejede  at  betale.  Jeg  var  klar  over, 
at  Herren  prøvede  at  få  mig  til  at 
fortstå  noget:  nemlig  at  vi  selv  afgør, 
om  Himmelens  sluser  skal  åbnes  for 
os.  Over  for  mig  selv  havde  jeg  argu- 
menteret: „Men  hvordan  kan  Herren 
velsigne  et  menneske  økonomisk, 
som  har  en  bestemt  indtægt,  som  f. 
eks.  140  $  om  måneden?"  På  det 
tidspunkt  kunne  jeg  ikke  finde  et  svar. 

Mit  ansvar  var  det  at  betale  en  fuld  og 
ærlig  tiende. 

Når  jeg  nu  ser  tilbage  efter  40  års 
forløb,  må  jeg  ryste  på  hovedet  i 
forbløffelse  over  de  mange,  mange 
velsignelser,  Herren  har  udøst  over 
mig  -  velsignelser,  som  forekommer 
langt  ude  over,  hvad  jeg  har  fortjent: 
fred  i  sindet,  mentalt  velbefindende, 
vedholdende  tillid,  en  kærlig  kone  og 
ni  børn,  et  hjem,  en  spændende  virk- 


somhed -  -  ja,  disse  myriader  af  andre 
velsignelser,  som  penge  ikke  kan  kø- 
be, er  blevet  givet  mig.  Hvad  Herren 
havde  lovet  gennem  sin  profet  er 
virkelig  sandheden:  „Bring  hele  tien- 
den til  forrådshuset,  så  der  kan  være 
mad  i  mit  hus;  sæt  mig  på  prøve 
dermed,  siger  Hærskarernes  Herre, 
om  jeg  da  ikke  åbner  eder  himmelens 
sluser  og  udøser  velsignelser  over 
eder  i  overmål"  (Mal.  3:10).  □ 


HIMMELENS 
SLUSER 


Neli  A.  Rogers 


Da  jeg  var  nitten  og  lige  var 
begyndt  på  universitetet  i  Sao 
Paulo  i  Brasilien,  traf  jeg  to 
mormon-missionærer.  Efter  fire 
ugers  undersøgelser  af  kirken  fik  jeg 
et  stærkt  vidnesbyrd  og  besluttede 
mig  til  at  lade  mig  døbe.  Da  jeg  fik 
fortalt  om  tiendeloven,  fik  jeg  også 
straks  vidnesbyrd  om  det  princip, 
men  alligevel  var  det  et  problem  for 
mig.  Fra  jeg  var  femten,  har  jeg 
måttet  arbejde  fuldtids  for  at  hjælpe 
min  familie  og  gøre  det  muligt  for 
mig  at  studere  på  aftenskole. 
Halvdelen  af  min  løn  gik  som  hjælp 
til  familien,  og  den  anden  halvdel 
beholdt  jeg  til  mit  eget  tøj,  til  skolen 
og  til  kørsel.  Da  min  løn  var  lille, 
måtte  jeg  være  meget  omhyggelig 


med,  hvad  jeg  brugte  penge  til,  og 
ved  hver  måneds  slutning  var  jeg 
sædvanligvis  helt  blank. 
Jeg  var  den  eneste  af  familien,  der 
sluttede  sig  til  kirken,  og  min  familie 
var  ikke  villig  til  at  ofre,  ved 
sammen  med  mig  at  skulle  betale 
min  tiende.  Hvis  jeg  derfor  skulle 
betale  tiende,  måtte  jeg  tage  alle 
10%  ud  af  min  ene  halvdel.  Men 
jeg  havde  brug  for  alle  mine  penge, 
specielt  nu,  da  jeg  var  begyndt  på 
universitetet. 

Jeg  bad  ivrigt  for  at  finde  en 
løsning,  og  jeg  læste  igen  og  igen 
skriftstedet  i  Malakias  3:10:  „Bring 
hele  tienden  til  forrådshuset,  så  der 
kan  være  mad  i  mit  hus;  sæt  mig  på 
prøve  dermed,  siger  Hærskarers 

Herre,  om  jeg  da  ikke  åbner  eder 
himmelens  sluser  og  udøser 
velsignelser  over  eder  i  overmål." 
Det  trøstede  mig,  og  jeg  bestemte 
mig  til  fra  den  dag,  jeg  sluttede  mig 
til  kirken,  at  betale  tiende. 
Kort  tid  efter  den  første  gang  jeg 
havde  betalt  min  tiende,  kom  min 
arbejdsgiver  og  sagde  til  mig,  at  da 
jeg  nu  skulle  til  at  gå  på 
universitetet,  ville  jeg  have  brug  for 
mere  tid  til  at  studere,  og  flere 
penge  også.  Derfor  ville  han  lade 
mig  gå  fra  kontoret  halvanden  time 
tidligere  end  det  øvrige  personale, 


og  han  ville  samtidig  hæve  min  løn 
med  50%! 

Jeg  kunne  ikke  tro  mine  egne  øren, 
for  jeg  havde  ikke  bedt  om  noget. 

Men  sådan  blev  det.  Bagefter 
huskede  jeg  igen  på  skriftstedet  i 
Malakias.  Jeg  vidste,  at  Herren  var 
ved  at  opfylde  sin  del  af  vores 
aftale. 

Siden  da  har  jeg  altid  haft  nok  til  at 
dække  mine  egne  behov,  og  jeg 
ved,  at  det  er,  fordi  Herren  har 
velsignet  mig,  sådan  som  han  har 
lovet  gennem  profeten  Malakias.  □ 

DEN  GUDDOM 
TIENDELOV 


ELIGE 


Louise  A.  Kelly 


Under  nedgangsårene  i  trediverne 
boede  vi  på  en  fattig  gård  i  New 
Jersey  med  uproduktiv  jord,  der  gav 
meget  ringe  udbytte.  Jordbær  var  den 
eneste  plante,  der  gav  resultater,  der 
svarede  til  vore  anstrengelser,  men 
jordbærsæsonen  er  forholdsvis  kort, 
og  vores  årlige  indkomst  var  så  lille,  at 
de  ikke  var  værd  at  tale  om. 
Jeg  solgte  vore  jordbær  i  små  por- 
tionsbakker  på  vejen  foran  vores  hus, 
en  landevej.  Indtægterne  for  jordbær- 
sæsonen blev  på  40  $,  de  eneste 
kontanter  vi  længe  havde  set.  De  4  $ 
forekom  at  være  et  rørende  lille  beløb 
at  tilbyde  som  tiende,  og  med  en 
familie  på  fire  små  børn  var  der  stærkt 
brug  for  pengene  til  mange  ting.  Men 
jeg  var  fast  besluttet  på  at  ville  betale 
vores  tiende,  så  det  gjorde  jeg. 
Vi  så  ikke  nogle  øjeblikkelige  velsig- 
nelser, andet  end  tilfredsstillelse  ved 
at  have  gjort  det  rigtige.  Men  det 
følgende  år  ramtes  området  af  den 
frygtede  jordbærbladpletsyge.  Alle 
jordbærplanter  på  markerne  visnede 
hen  -  alle  undtagen  vores.  Vor  planter 
forblev  sunde  og  gav  et  godt  udbytte 
af  store,  saftige  jordbær. 
Folk  kom  milevidt  fra  for  at  købe  vores 


jordbær.  Vore  kunder  gik  ud  fra,  at  vi 
måtte  have  en  kraftigere  sort  planter 
og  ville  købe  stiklinger  til  deres  egne 
haver.  Da  vi  fortalte  dem,  at  vores  var 
af  samme  slags,  som  dem  de  allerede 
havde  selv,  mente  de,  at  vi  måtte  have 
behandlet  vores  jordbær  på  en  særlig 
måde  eller  med  en  særlig  gødning  og 
ville  ikke  rigtig  tro  os,  når  vi  fortalte,  at 
vi  kun  havde  gjort,  hvad  vi  plejede  og 
på  helt  almindelig  måde.  Og  de  ville 
slet  ikke  tro  os,  når  vi  fortalte,  at 
årsagen  måske  kunne  søges  i,  at  vi 
havde  betalt  tiende  af  vores  indkomst 
fra  jordbærrene  det  foregående  år.  Der 
var  kun  få  sidste  dages  hellige  i 
nabolaget. 

Velsignelser  kommer  måske  ikke  altid 
så  slående.  Sidste  dages  hellige  kan 
glæde  sig  over  en  strøm  af  forret- 
ningsmæssig succes  eller  succes  i 
deres  arbejde  og  et  godt  helbred,  og 
de  kan  være  sådan  indstillet,  at  de 
accepterer  deres  velsignelser  uden  at 
tænke  meget  over  dem.  Men  på  et 
tidspunkt,  da  vores  økonomi  var  me- 
get anstrengt,  var  vores  velsignelse  i 
form  af  en  god  høst  et  uafviseligt 
bevis  på  de  velsignelser,  der  kommer 
af  at  betale  tiende.  □ 

FA  DIT 

ÆGTESKAB  TIL 

AT  FUNGERE 


Hugh  W.  Pinnock 


Disse  bemærkninger  er  henvendt 
til  dem  af  jer,  som  vil  bruge  en 
vigtig  del  af  jeres  jordiske  liv  til  at  få 
jeres  ægteskab  til  at  fungere  godt  og 
tilfredsstillende. 

For  mange  år  siden  talte  jeg,  da  jeg  var 
på  besøg  i  Florida,  med  Frank  Shorter, 
dengang  maratonløber  i  verdensklas- 
se. Han  vandt  guld  ved  de  olympiske 
leje  i  1 972,  blev  nummer  to  i  1 976  og 
har  vundet  mange  andre  langdistan- 
celøb. Da  vi  talte  om  hans  trænings- 
program, fandt  jeg  ud  af,  at  han  havde 
viet  en  stor  del  at  sit  liv  til  at  få  succes 
som  idrætsmand.  Han  vidste  præcis, 
hvad  føde  han  skulle  indtage,  hvor 
mange  kilometer  han  måtte  løbe  hver 
dag  for  at  holde  sig  i  form  (hvilket  i 
parentes  bemærket  er  godt  30  km) 
den  indstilling  til  livet,  han  er  nødt  til 
at  have  for  at  kunne  vinde,  og  et  utal  af 
andre  karakteristiske  forhold,  der  er 
nødvendige  at  tage  hensyn  til  for  at 
kunne  nå  fuldkommenhed  i  sin  valgte 
disciplin. 

Når  jeg  tænker  på  Frank  Shorter  og 
andre,  som  har  fået  succes  på  det 
område,  som  de  har  valgt  sig  inden  for 
arbejde,  hobby  eller  profession,  spør- 
ger jeg  mig  selv:  „Hvorfor  skulle 
mange  flere  af  vore  mænd  og  hustruer 
ikke  være  lige  så  opsatte  på  at  få  et 
lykkeligt  ægteskab?" 

Jeg  kender  ikke  til  noget,  der  er  noget 
værd,  som  kommer  let  -  og  intet  i  livet 
er  så  værdifuldt  som  et  stærkt  ægte- 
skab og  en  tryg  familie.  Jeg  taler  til 
alle,  som  ønsker  at  få  succes  med 
deres  ægteskab,  også  dem,  som  har 
været  gift  mere  end  én  gang.  Mine 
bemærkninger  er  ikke  rettet  til  sådan- 
ne, som  er  på  udkik  efter  enkle  løsnin- 
ger, eller  sådanne,  som  er  tilfredse 


med  simpelthen  at  tolerere  et  ubeha- 
geligt arrangement. 
De  fleste  stærke  ægteskaber  er  blevet 
alvorligt  prøvede.  Mænd  og  hustruer, 
som  kommer  ud  for  og  overvinder 
lidelser,  smerte,  misforståelser  og  fri- 
stelser, kan  fryde  sig  over  et  ægte- 
skab, der  er  smukt  og  himmelsk.  Men 
det  er  ikke  min  hensigt,  at  vi  skal  kikke 
tilbage  -  lad  os  bare  se  på  i  dag  og  på 
fremtiden. 

Uheldigvis  er  mange  af  de  bøger,  der 
fås  om,  hvordan  man  gør  ægteskabet 
bedre,  ikke  af  megen  nytte  for  sidste 
dages  hellige.  Vore  ægteskaber  og 
familier  er  opbyggede  på  himmelske 
principper  og  opfattelser  og  ikke  på 
verdslige  ideer  og  løsninger.  Lad  mig 
fortælle  om  nogle  tanker,  der  har 
hjulpet  utallige  ægteskaber  uden 
hensyn  til,  hvor  længe  parrene  har 
været  gift.  Mange,  mange  af  dem,  jeg 
har  talt  med,  har  fortalt  mig  om  deres 
glæde  ved  den  sandhed,  som  mange 
af  jer  kender:  ægteskabet  går  bedre  år 
efter  år.  Sand  kærlighed  opdages  kun 
efter  tid,  smerte,  glæde,  hjertesorg  og 
selvfølgelig  også  efter  at  have  været 
ude  for  mange  udfordringer. 


Den  første  tanke,  jeg  foreslår,  er 
grundlæggende.  Vi  må  bringe  Frelse- 
ren og  hans  lærdomme  ind  i  vore  hjem 
og  vore  hjerter.  For  virkelig  at  få 
succes  må  et  evigt  ægteskab  være 
centreret  om  Kristus.  Skønt  henvendt 
til  præstedømmebærere,  gælder  prin- 
cipperne i  Lære  og  Pagters  afsnit  1 21 
for  både  ægtemænd  og  hustruer: 

„Ingen  magt  eller  indflydelse  kan  eller 
bør  udøves  i  kraft  af  præstedømmet 
uden  gennem  overbevisning,  lang- 
modighed, mildhed,  sagtmodighed 
og  uskrømtet  kærlighed; 
gennem  venlighed  og  sand  kundskab, 
som  uden  hykleri  og  uden  svig  vil 
udvikle  sjælen  meget. 
Lad  dit  hjerte  være  fuldt  af  kærlighed 
...  til  troens  egne  og  pryd  altid  dine 
tanker  med  dyd,  da  skal  du  have  større 
frimodighed  for  Guds  åsyn;  og  præ- 
stedømmets lære  skal  falde  på  din  sjæl 
som  himlens  dug"  (L&P  121:41-42, 
45). 

Nøjagtig  som  en  bygning  må  have  et 
stærkt  fundament,  hvis  den  skal  blive 
stående,  må  en  familie  bygge  på 
Frelserens  solide  fundament,  på  Frel- 
seren og  hans  lære.  Vi  er  et  åndeligt 
folk,  der  mener,  at  vi  skal  benytte 
Ånden  til  løsning  af  problemer.  Selv- 
sagt er  det  at  bede  ofte  sammen  - 
mindst  dagligt  og  forhåbentlig  mindst 
to  gange  dagligt  -  vil  føre  til  sådan 
succes. 


For  det  andet,  lad  være  med  at 
tro,  at  uoverensstemmelser  i  jeres 
ægteskab  antyder,  at  det  ikke  kan 
blive  lykkeligt.  Hvis  vi  virkelig  skal 
kunne  kommunikere,  må  vi  være  fø- 
lelsesmæssigt ærlige,  når  vi  er  uenin- 
ge.  Vi  må  hensynsfuldt  give  udtryk  for 
krænkelser  og  lade  vore  følelser  skin- 
ne igennem.  Vi  kan  gøre  det,  uden  at 
vi  bliver  vrede  eller  urimelige.  Menne- 
sker, som  holder  noget  for  sig  selv  og 


aldrig  taler  derom,  er  tilbøjelige  til  atfå 
en  lang  række  sygdomme.  Og  lige  så 
alvorligt  er  det,  at  den  metode  ikke 
løser  problemer. 

Vær  altid  åben  og  ligefrem  overfor 
hinanden.  Alt  for  ofte  reagerer  vi  på 
ægteskabelig  spænding  ved  at  „tie 
stille"  eller  „gå  en  tur".  En  ung  hustru 
bad  mig  engang  tale  med  sin  mand  og 
bede  ham  kommunikere  med  hende. 

„Alt,  hvad  han  gør,  når  vi  er  uenige,  er 
attie  stille,"  sagde  hun.  „Han  går  bare 
sin  vej.  Når  han  så  er  faldet  til  ro, 
kommer  han  hjem;  men  han  er  stiv 
som  en  ispind,  indtil  jeg  giver  efter  for 
ham.  Han  kan  fortsætte  på  den  måde  i 
dagevis  eller  endog  helt  op  til  en  uge 
uden  at  sige  et  ord." 

Uoverensstemmelser  mellem  ægte- 
skabspartnere betyder  ganske  enkelt, 
at  de  er  menneskelige,  og  at  de  ikke  er 
fuldkomne  individer.  Hvis  de  erkender 
deres  forskellige  opfattelser  på  moden 
måde,  kan  de  finde  svar  på  deres 
uoverensstemmelser  uden  fare  for  at 
sætte  deres  forhold  over  styr.  De  vil 
opdage,  at  deres  ægteskab  er  i  orden, 
og  at  de  i  denne  specielle  situation 
simpelthen  har  undladt  at  kommuni- 
kere. 

Da  jeg  for  mange  år  siden  virkede  som 
biskop,  blev  jeg  foruroliget  over  det 
store  antal  unge  mennesker,  som  kom 
til  mig,  bange  og  forvirrede  over  den 
antagelse,  at  deres  forældre  ikke  elsk- 
ede hinanden  og  endog  nærmede  sig 
skilsmisse  på  grund  af  familiemæssige 
uoverensstemmelser.  Da  jeg  kendte 
disse  forældre  godt  og  vidste,  at  de 
virkelig  elskede  hinanden,  forklarede 
jeg  deres  børn,  at  selv  om  sådan  noget 
var  ubehageligt,  så  var  det  somme 
tider  en  del  af  ægteskabet  og   det 

betød  slet  ikke,  at  familien  stod  over 
for  at  skulle  opløses. 


For  det  tredie,  så  hån  aldrig  din 
ægtefælle,  hverken  privat,  eller  når 
andre  hører  på  det.  Partnere,  som  gør 
grin  med  deres  ægtefælle  synes  må- 
ske det  er  en  godmodig  spøg.  Det  er 
det  ikke.  Det  er  nedværdigende  og 
farligt  for  det  ægteskabelige  forhold. 
Den,  som  på  den  måde  hånes,  vil  blive 
dybt  såret.  At  lave  morskab  over 
private  ting,  som  en  ægtemand  eller 
en  hustru  har  gjort  derhjemme,  afslø- 
rer enten  manglende  forståelse  eller 
skjult  nag  og  vrede,  der  er  skabt  ved 
frustration  eller  sårede  følelser.  Par, 
som  respekterer  hinanden,  tager  ikke 
tilflugt  til  den  slags  nedværdigelser. 


For  det  fjerde,  overdæng  ikke 
hinanden  med  yderligtgående  be- 
grænsninger. En  kærlig  hustru  gen- 
nem mange  år  fortalte  mig  om  en  af 
hemmelighederne  ved  hendes  dejlige 
ægteskab.  Hun  fortalte  mig:  „Det  er 
min  pligt  at  opretholde  en  atmosfære  i 
vores  hjem,  hvori  min  mand  kan  nå 
sine  fulde  muligheder.  Og  du  ved  nok, 
at  han  er  en  travlt  optaget  far,  biskop 
og  forretningsmand.  På  den  anden 
side  hjælper  han  mig  til  at  udnytte 
mine  muligheder." 


På  grund  af  hendes  opmuntringer  var 
han  en  fremragende  biskop.  Hun  vir- 
kede senere  som  rådgiver  i  to 
hjælpeorganisationspræsidentskaber 
og  derefter  som  præsident  for  stavens 
hjælpeforening.  Hun  havde  sit  eget 
værelse  i  hjemmet,  hvor  hun  syede, 
malede  og  skrev  smukke  digte.  Han 
nød  at  tage  på  fisketur,  også  han  nød 
at  male  og  udvikle  sig  på  måder,  han 
havde  interesse  i.  Ingen  af  disse 
ægteskabspartnere  blev  kvalt  af  en 
selvisk  ægtefælle.  Begge  respektere- 
de den  andens  behov  og  mål. 

De  mest  tilfredsstillende  ægteskaber 
forekommer  at  være  sådanne,  hvor 
ægtemand  og  hustru  sammen  lader 
Frelseren  sørge  for  deres  kærlighed. 

De  interesserer  sig  for  hinanden  og 
lader  alligevel  den  anden  have  lov  til 
at  udvikle  sig  og  blive  voksen,  at 
påtage  sig  nye  forpligtelser  og  at  søge 
nye  interesser.  Selvfølgelige  betyder 
sådan  frihed  ikke  lov  til  at  begynde  at 
flirte  med  andre.  Jalousi  er  en  stilfær- 
dig form  for  fangenskab,  og  er  en  af  de 
mest  undertrykkende  menneskelige 
lidenskaber. 

Ægtemænd  og  hustruer,  som  er  ban- 
ge for  at  miste  partnerens  kærlighed, 
svækker  deres  forhold  ved  at  holde  sig 
for  fast  ti!  den  anden.  En  ægtemand, 
som  ved  sig  selv  tænker:  „Jeg  vil  ikke 
lade  hende  slippe  mig  af  syne,"  giver  i 
virkeligheden  udtryk  for  en  frygt,  der 
kan  skubbe  hende  bort.  Ægtemænd 
og  hustruer  bør  tillade  hinanden  fri- 
hed til  personlig  udvikling  og  person- 
lig udtryksmåde.  Når  begge  partnere 
er  i  stand  til  at  udvikle  deres  talenter 
og  interesser,  er  det  mindre  sandsyn- 
ligt, at  ægteskabet  lider  under  ked- 
somhed og  snæversynethed. 

For  det  femte,  det  er  godt  oprig- 
tigt og  ofte  at  give  hinanden  kompli- 
menter. En  midaldrende  hustru  fortal- 
te mig  engang:  „En  eller  anden  er  nødt 
til  at  holde  min  mand  ydmyg.  Han  har 
tilbøjelighed  til  at  føle  sig  mere  betyd- 
ningsfuld end  han  er."  Det  er  en  trist 
indstilling.  Enhver  mand  har  brug  for 
en  hustru,  der  vil  opmuntre  ham  og  få 
ham  til  at  føle  sig  stolt.  Enhver  hustru 
har  brug  for  en  mand,  der  kan  og  vil 
ære  og  respektere  hende.  At  opmun- 
tre hinanden  med  oprigtige  kompli- 
menter er  aldrig  et  svaghedstegn;  det 
er  det  rigtige  at  gøre.  Enhver,  som  kan 
knæle  ned  foran  et  helligt  alter  sam- 
men med  en  partner  og  udveksle  løfter 
for  evigheden,  kan  bestemt  se  til- 
strækkeligt godt  i  den  partner  til  at 
kunne  fremhæve  et  og  andet  godt  om 
ham  eller  hende  i  sine  samtaler  med 
andre. 

Det  sker  tit  i  rådgivningssituationer,  at 
en  fraskilt  kvinde  eller  mand  siger; 
„John  har  været  væk  nu  i  tre  år.  Hvor 
ville  jeg  ønske,  at  han  ville  komme 
tilbage.  Ensomheden  er  ikke  til  at 
bære.  Jeg  undlod  at  fortælle  ham 
mange  ting."  Eller:  „Hvis  bare  jeg 
havde  ladet  hende  vide,  hvor  god  hun 
var  på  så  mange  måder.  Hvilket  fjols 
jeg  dog  var.  Jeg  fik  aldrig  lært  at  give 
hende  komplimenter.  Jeg  fremhæve- 
de altid  bare  hendes  fejl.  Jeg  ser, 
hvordan  nogle  mænd  og  kvinder  be- 
handler hinanden  så  koldt  og  med  så 
megen  ligegyldighed,  at  jeg  har  lyst  til 
at  skrige  for  at  vække  dem,  før  det  er 
for  sent.  Jeg  vil  så  gerne  fortælle  dem, 


at  de  hellere  bør  standse  deres  sarkas- 
me og  i  stedet  opmuntre  hinanden." 
Hustruer  og  ægtemænd  har  tilbøjelig- 
hed til  at  blive  netop  de  personer  som 
beskrives  i  de  komplimenter,  deres 
ægtefælle  giver  dem.  De  vil  gøre 
næsten  hvad  som  helst  for  at  leve  op 
til  de  komplimenter  og  opmuntringer, 
som  de  får  af  en  stolt  hustru  eller 
ægtemand. 

For  mange  år  siden  havde  en  af  vore 
venner  ikke  giftet  sig  i  den  alder,  hvor 
de  fleste  gifter  sig.  Men  så  valgte  han 
en  ung  kvinde  til  at  blive  sin  hustru. 
Hans  valg  forbavsede  mange  af  os, 
fordi  vi  var  ude  af  stand  til  at  se,  at  hun 
var  lige  så  indsigtsfuld,  socialt  accep- 
tabel, eller  så  klog,  som  han  var  -  i  en 
sådan  udstrækning,  at  det  nærmest  så 
ud  som  om  de  var  et  umage  par.  Så 
lagde  vi  mærke  til,  at  han  under 
selskabeligheder,  i  situationer  i  kirken 
og  andre  steder  talte  venligt  til  hende 
om  alt,  hvad  der  foregik.  Han  tog 
bøger  med  hjem  fra  skolen  og  læste 
dem  sammen  med  hende.  På  mange 
andre  måder  hjalp  han  hende  til  at 
udvikle  sig  til  en  mere  moden  og 
kærlig  kvinde,  og,  selvfølgelig  udvi- 
klede han  sig  samtidig.  Den  mand  og 
kvinde  tjener  nu  sammen  på  mission 
langt,  langt  bort  fra  hjemmet  i  et  rigt 
og  fuldt  liv  på  grund  af  hans  ønske  om 
at  være  hjælpsom  og  følsom,  og  på 
grund  af  den  store  kærlighed,  de 
nærer  for  hinanden. 


For  det  sjette,  ty  aldrig  til  den 
udvej  ikke  at  tale  med  hinanden.  Jeg 

har  lært,  at  det  er  forkert  at  sige  til  sin 
partner:  „Bliv  bare  fra  mig.  Jeg  hardet 
svært  lige  nu.  Lad  mig  løse  mine  egne 
problemer.  Jeg  vil  bare  ikke  være 
sammen  med  nogen  lige  i  øjeblikket." 
Ikke  blot  er  det  ikke  retfærdigt  og  en 
ægte  fornærmelse,  men  det  er  også 
dumt.  Hvad  er  ægteskabet  hvis  det 
ikke  er  beregnet  til  at  dele  og  hjælpe 
hinanden  igennem  kriser?  Vi  har  hørt 
og  kender  alle  undskyldninger:  „Jeg 
er  ved  at  forandre  mig  ..."  ,,Jeg  har 
det  ikke  godt."  „Der  er  vanskelighe- 
der på  kontoret."  „Børnene  har  sådan 
irriteret  mig  hele  dagen."  Men  ingen 
sådanne  undskyldninger  giver  mo- 
ralsk ret  til  at  udelukke  nogen,  som 
elsker  dig. 

Hold  døren  til  dit  hjerte  åben.  De 
øjeblikke,  hvor  vi  udelukker  andre,  er 
ofte  det  tidspunkt,  hvor  vi  mest  behø- 
ver deres  hjælp.  Selvfølgelig  behøver 
vi  allesammen  en  gang  imellem  et 
privatliv  helt  for  os  selv,  tid  til  at  tænke 
over  tingene,  til  at  mediterer  og  til  at 
bede.  Vi  bør  forstå  og  respektere  et 
sådant  behov  hos  andre.  Men  vi  bør 
aldrig  være  ligegyldige  eller  upåskøn- 
nende  over  for  en  bekymret  ægte- 
mand eller  hustru,  som  prøver  at 
hjælpe.  Det  gælder  især  når  der  er 
problemer. 


For  det  syvende,  sig  „undskyld" 
og  mén  det  virkeligt.  Ofte  når  vi  gør 
noget  forkert,  begår  større  eller  min- 
dre fejltagelser,  selv  helt  uskyldige 
småting,  er  skaden  allerede  sket,  og 
det  er  nødvendigt,  at  vi  undskylder. 


Samtidig  med  at  lære  at  sige  „und- 
skyld" må  ægtemænd  og  hustruer 
lære  at  sige  „alt  forladt"  eller  „jeg 
tilgiver  dig".  Jesus  lærte  os,  at  tilgi- 
velse fra  vor  himmelske  Fader  til  dels 
afhænger  af  vores  evne  til  at  tilgive 
dem,  der  gør  ondt  mod  os.  (Se  Mark 
1 1 :25,26)  Nogle  af  de  stærkeste  æg- 
teskaber, jeg  kender,  har  været  mel- 
lem partnere,  som  kunne  sige  „und- 
skyld", og  som  kunne  tilgive  hinan- 
den. 

Et  par,  som  jeg  kender,  giftede  sig 
senere  i  livet;  hustruen  havde  været 
gift  før,  men  det  var  mandens  første 
ægteskab.  Efter  flere  måneders  ægte- 
skabelig lyksalighed,  udbrød  der  en 
alvorlig  uoverensstemmelse,  som  så- 
rede ægtemanden  så  alvorligt,  at  han 
ikke  kunne  klare  sit  daglige  arbejde. 
Da  han  kom  sig  efter  indvirkningen  af 
denne  konfrontation,  standsede  han 
op  for  at  analysere  problemet,  og  han 
forstod,  at  i  hvert  fald  en  del  af  skylden 
var  hans.  Han  gik  til  sin  brud  og 
stammende  fik  han  flere  gange  sagt: 
„Undskyld,  min  elskede."  Hustruen 
brast  i  tårer,  indrømmede  at  meget  af 
skylden  var  hendes  og  bad  om  tilgi- 
velse. Mens  de  sådan  stod  sammen, 
fortalte  hun,  at  i  hele  sin  tid  som 
hustru  var  sådanne  undskyldende  ord 
aldrig  blevet  brugt,  og  at  hun  nu 
vidste,  at  ethvert  kommende  problem 
mellem  dem  kunne  løses.  Hun  følte 
sig  sikker,  fordi  hun  vidste,  at  de 
begge  kunne  sige  „undskyld"  og  „jeg 
tilgiver". 

Ud  over  at  sige,  at  de  er  kede  af  det,  og 
at  de  virkelig  mener  det,  må  ægte- 
mænd og  hustruer  undgå  at  tale  om 
tidligere  uoverensstemmelser  og  fejl- 
tagelser. Tusinder  af  ægteskaber  har 
overlevet  de  mest  kritiske  problemer 

og  er  blevet  lykkelige  alene,  fordi 
ægte  sorg  over  synd  efterfulgtes  af 
kristen  tilgivelse. 


For  det  ottende,  henvend  jer 
aldrig  til  tredjemand  i  tilfælde  af  pro- 
blemer, undtagen  passende  familie- 
medlemmer, jeres  biskop  eller  stavs- 
præsident.  På  fornuftig  og  inspireren- 
de måde  vil  sådanne  mennesker  hen- 
vise jer  til  en  kompetent  rådgiver,  hvis 
en  sådan  behøves.  Nogen  er  altid 
parat  til  og  ivrig  efter  at  trøste  en  såret 
hustru  eller  ægtemand.  Og  når 
ægteskabspartnerne  ikke  har  nogen  at 
tale  med  derhjemme,  søger  ulykkelig- 
vis alt  for  mange  en  ven  andetsteds. 
Og  det  er  på  den  måde  hor  ofte  tager 
sin  begyndelse.  Det  kan  ske  i  nabola- 
get, i  wardskoret,  på  kontoret  eller 
hvor  som  helst  ellers.  Hemmelige 
affærer  begynder  uskyldigt  nok  -  bare 
med  at  tale  om  fælles  sår.  Men  så 
kommer  en  afhængighedsperiode, 
der  alt  for  ofte  ender  med,  at  man 
overfører  loyalitet  og  hengivenhed  til 
hinanden,  og  så  følger  hor  derpå. 
Betro  aldrig  jeres  ægteskabelige  van- 
skeligheder til  trediemand,  undtagen 
som  anført  til  passende  familie- 
medlemmer, biskoppen  eller  stavs- 
præsidenten;  nej,  ikke  engang  til  den 
nærmeste  ven  af  samme  køn.  Han 
eller  hun  vil  måske  være  den  første  til 
at  fortælle  andre  om  jeres  problemer. 
Støt  jer  til  Frelseren,  og  stol  på  jeres 
biskop  eller  stavspræsident.  Dette  sy- 
stem, som  Herren  har  givet  os,  er 
enkelt;  men  det  er  effektivt. 


For  det  niende,  bevar  glæden  i 
jeres  ægteskab.  Gud  forventer,  at  vi 
finder  glæde  i  livet.  (Se  I.  Nephi  8:1 0; 
2.  Nephi  2:25).  De  fleste  ægteskaber 
begynder  med  glæde,  og  de,  der 
falder  heldigt  ud,  bevarer  glæden.  Når 
et  ægteskab  mister  sin  glæde,  bliver 
det  svagt  og  sårbart.  Find  et  lykkeligt 
hjem,  og  I  vil  finde  et  glad  par  ved 
roret.  Ægtemænd  og  hustruer,  som 
ikke  længere  ler  og  leger  sammen, 
mister  deres  kærlighed  til  hinanden 
og  deres  evne  til  at  holde  sammen. 
Ægte  kærlighed  indbefatter  en  glad, 
næsten  barnlig  egenskab.  Med  andre 
ord,  ha'  det  sjovt. 


For  det  tiende,  bed  sammen  ofte. 
Adam  og  Eva  gemte  sig  i  deres  oprør 
bort  fra  Guds  nærvær.  Gud  gemmer 
sig  ikke;  kun  mennesker  gør  det.  Gud 
var  levende  involveret  i  det  første 
ægteskab,  han  er  lige  så  bekymret  for 
og  burde  være  lige  så  involveret  i 
ethvert  ægteskab  i  dag.  Ideelt  vil 
ægtemand  og  hustru  og  børn  knæle 
sammen  i  bøn.  Men  nårdet  er  umuligt, 
så  vær  sikre  på,  I  ægtemænd  og 
hustruer,  at  bede  for  et  stærkt  ægte- 
skab og  om  den  lykke,  I  fortjener. 
Jeg  har  en  mistanke  om,  at  vore 
svagheder  og  de  vanskeligheder,  som 

vi  møder  i  livet,  påvirker  et  ægetskab 
nok  til  at  gøre  et  virkelig  stærkt 
ægteskab  umuligt,  uden  Gud  hjælper 
os.  Frelseren  kan  hjælpe  med  at  hel- 
brede ægteskaber  og  hjælpe  til  at 
holde  dem  sunde. 

Fremtiden  afhænger  af  det  nuværen- 
de, så  vi  må  leve  godt  og  rigtigt  i  dag. 
Livet  går  hurtigt.  Lad  os  ikke  være 


skyldige  i  blot  at  håbe,  at  vi  en  dag  vil 
blive  lykkelige  og  tilfredse,  når  alle 
vore  regninger  er  betalte,  når  børnene 
er  blevet  voksne,  eller  når  vil  skal 
pensioneres.  Nu  er  det  tid  til  at  glæde 
os  over  det  gode  i  livet  -  og  det  gode 
opvejer  altid  det  dårlige.  Må  vi  lære  at 
erkende  det  gode  nu  og  at  bringe 
glæde  ind  i  hinandens  tilværelse.  □ 


Lad 

OS 

tale  om  det 

Efter  at  have  læst  „Få  dit  ægteskab  til  at  fungere",  har  1  måske  lyst  til 

at  diskutere  disse  spørgsmål  i  et  møde  mellem  mand  og  hustru: 

1.   Da  en  mental  indstilling 

4.    Hvis  I  finder  det 

er  vigtig  for  succes  i  et  hvilket 

vanskeligt  at  indrømme,  at  I  er 

som  helst  forehavende,  hvilke 

forkert  på  den,  hvad  kan  I  så  gøre 

mentale  indstillinger  er  så 

for  at  overvinde  denne 

nødvendige  for  at  bevare  et 

betænkelighed? 

lykkeligt  ægteskab? 

5.   Foruden  mundtligt  at 

2.    Hvilken  slags  indstillinger 

give  udtryk  for  det,  hvilke  andre 

vil  bedrøve  Ånden  og  forårsage, 

måder  er  der  at  udtrykke 

at  den  viger  bort  fra  jeres  hjem? 

kærlighed  og  påskønnelse  i  jeres 

(Se  L&P  121:37). 

ægteskab? 

3.   Siden  problemer  synes  at 

6.  Af  de  ti  ideer,  der  er 

vokse  i  betydning,  når  de  fødes  i 

blevet  præsenteret  for  udvikling  af 

stilhed,  hvilke  færdigheder  vil  så 

et  lykkeligt  ægteskab,  hvilke 

bedst  hjælpe  med  til  at  bringe 

synes  I,  der  ville  være  nyttigst  for 

problemet  ud  i  det  åbne? 

jeres  ægteskab? 

DE  SEKS 
BEDSTE 

TALER, 

JEG 

NOGEN  SINDE 

HAR  HØRT 


Thomas  W.  Ladanye 

Illustreret  af  Tom  Pratt 


Har  du  nogensinde  siddet  i  et 
kirkemøde  og  spekuleret  over, 
om  du  ville  være  i  stand  til  at  holde  ud 
til  enden?  Ikke  til  enden  af  livet  men  til 
enden  af  mødet!  Har  du  nogen  sinde 
være  nødt  til  at  lytte  til  en  dårlig, 
uorganiseret  tale,  der  blev  halvt  mum- 
let og  givet  i  en  søvndyssende,  ens- 
formig tone  og  bestående  af  livløse 
fraser?  Har  du  nogensinde  siddet  og 
undret  dig  over,  hvad  det  var,  taleren 
prøvede  at  sige? 

Set  fra  den  anden  side  -  har  du  nogen 
sinde  som  taler  oplevet  den  lammen- 
de oplevelse  at  skulle  stå  over  for 


tilhørerer  uforberdt?  Og  har  du  så  set 
hjælpeløst  til,  mens  forsamlingen  slap 
bort  fra  dig  ind  i  uopmærksomhed, 
slaphed  eller  søvnighed?  Er  din  dra- 
matiske slutningssætning  nogen  sin- 
de blevet  givet  til  en  forsamling,  der 
var  faldet  i  søvn? 

Mange  blandt  os,  som  underviser, 
leder  og  taler,  er  godt  kvalificerede  og 
erfarne  og  klarer  os  fint.  Men  der  er 
mange  andre,  som  er  mindre  kvalifice- 
rede og  meget  mindre  erfarne.  Som 
omvendt  til  kirken  husker  jeg  så  ud- 
mærket mine  følelser  af  frygt  og  skæl- 
ven, da  jeg  hørte  mit  navn  nævnt  som 

næste  uges  nadvermødetaler.  Den  og 
andre  taleoplevelser  har  fået  mig  til  at 
forstå  betydningen  af  at  lære  og  at 
anvende  korrekte  principper  i  vores 
taleopgaver. 

Der  er  adskillige  grundprincipper  - 
godt  kendte,  men  ikke  altid  praktise- 
rede -  som  kan  og  bør  anvendes  ved 
offentlige  talesituationer.  De  indbe- 
fatter(1)  udvælge  passende  emnema- 
terialer, (2)  gøre  sig  godt  bekendt 
med  det  valgte  emne,  (3)  være  oprig- 
tig, (4)  passe  tidsbegrænsningen,  (5) 
holde  sig  til  det  givne  emne,  (6)  tale 
højt  og  tydeligt,  (7)  være  begejstret, 
(8)  benytte  effektive  historier  og  ek- 
sempler, (9)  benytte  visuelle  hjælpe- 
midler og  humor,  hvor  det  er  passen- 
de, (10)  forberede  sig  åndeligt. 
Som  kirkemedlem  og  som  elev  og 
lærer  i  offentlig  talekunst,  har  jeg  i 
årenes  løb  hørt  mange  udmærkede 
taler.  De  efterfølgende  eksempler  re- 
præsenterer taler,  der  er  holdt  af 
forskellige  personer,  både  uddannede 
og  ikke-uddannede,  og  de  illustrerer 
benyttelsen  af  en  række  af  de  korrekte 
principper  anført  ovenfor.  Men  måske 
disse  taler  har  én  ting  til  fælles,  nemlig 
det,  at  de  var  effektive. 

1 .  En  tale,  jeg  hørte  for  mere  end 
tyve  år  siden,  illustrerer,  hvor  effektiv 
en  tale  kan  være,  når  taleren  vælger 
det  rigtige  emnemateriale  og  er  godt 
kendt  med  sit  emne. 
Mens  jeg  boede  i  New  Jersey,  ejede 
og  drev  jeg  en  forretning,  der  solgte 
køkkenskabe;  og  da  jeg  havde  bygget 
og  installeret  køkkenskabe  i  mange  år, 
var  jeg  godt  bekendt  med  kvalitet- 
skonstruktion  og  stolt  af  vores  virk- 
somheds håndforarbejdede  træværk. 
Da  jeg  fik  en  henvendelse  fra  et  stort 
køkkenskabsfirma,  som  ville  have  mig 


til  at  forhandle  deres  produkter,  svare- 
de jeg,  at  jeg  ville  bestemme  mig,  efter 
at  jeg  havde  besøgt  deres  fabrik  og  set 
deres  skabe. 

Mens  jeg  besøgte  fabrikken  sammen 
med  andre  mulige  forhandlere,  hørte 
jeg  en  mand  holde  en  tale  om,  hvor- 
dan han  var  ansvarlig  for  forsendelse 
af  de  pakkasser,  hvori  køkkenskabene 
blev  sendt.  Mandens  ordforråd  var 
ikke  særlig  udviklet,  og  han  gav  heller 
ikke  udtryk  for  noget  dybsindigt  em- 
ne. Men  han  var  bekendt  med  sit 
emnemateriale;  det  passede  til  hans 
taleevner  og  passede  bestemt  til  lej- 
ligheden; og  det  var  oplysende  og 
interessant. 

Da  manden  var  færdig  med  at  tale,  tog 
han  et  sædvanligt  skab  lige  fra  fabrik- 
ken og  pakkede  det  i  en  kasse.  Så  tog 
han  det  skab  og  endnu  et  andet  skab, 
pakket  af  en  konkurrent  og  lod  begge 
falde  ud  fra  et  førstesals-vindue.  Det 
skab,  som  vores  taler  havde  pakket, 

overlevede  uden  en  skramme,  mens 
det  andet  blev  beskadiget,  så  det 
næppe  kunne  repareres.  Ordene  og 
demonstrationen  i  forening  gav  et 
uforglemmeligt  indtryk-og  overbevi- 
ste mig  om  produktets  høje  kvalitet.  Et 
glimrende  eksempel  på,  hvordan  ord 
og  et  visuelt  hjælpemiddel  kan  moti- 
vere! 

2.  Hvis  jeg  skulle  vælge  ét  prin- 
cip, det  mest  grundlæggende  og  vita- 
le for  effektiv  kommunikation,  måtte 
det  blive  oprigtighed.  Mener  Au  virke- 
lig det,  du  siger?  Er  du  helt  overbevist 
om  det  specielle  princip?  Tilhørerne  er 
i  høj  grad  modtagelige  over  for  falsk- 
hed, når  en  taler  prøver  at  overbevise 
dem  om  noget,  som  den  pågældende 
ikke  har  haft  et  personligt  og  positivt 
forhold  til,  og  sandsynligvis  vil  en 
sådan  tale  ikke  blive  vellykket. 
Jeg  husker  to  eksempler  herpå.  Kort 
efter  at  jeg  sluttede  mig  til  kirken  i 
New  Jersey,  flyttede  jeg  med  min 
familie  til  Vermont.  Nogle  af  medlem- 
merne dér  var  ikke  særligt  uddannede, 
hvad  skolegang  angår,  og  de  foregav 
heller  ikke  at  være  andet  end  enkle, 
stærke,  trofaste  arbejdere  i  riget.  Jeg 
husker  en  sådan  mand,  som  var  blevet 
bedt  om  at  tale  ved  en  distriktskonfe- 
rence.  Han  var  født  og  opvokset  i 
Vermont,  var  i  begyndelsen  af  tresser- 
ne og  øjensynligt  ikke  opøvet  i  kun- 
sten at  tale  offentligt  -  men  jeg  vil 
aldrig  glemme  hans  tale. 
Han  begyndte  med  at  sige,  at  han 
havde  haft  vanskeligt  ved  at  efterleve 
en  af  Herrens  vigtige  befalinger,  ,,elsk 
din  næste".  Øjensynligt  havde  hans 
chef  behandlet  ham  temmelig  hårdt 
og  syntes  at  fryde  sig  over  altid  at  give 
ham  det  mest  uønskede  arbejde  på 
fabrikken  og  at  nægte  at  tage  ham  i 


betragtning  ved  muligheder  for  for- 
fremmelse. 

I  desperation  gik  han  til  Herren  i  bøn 
og  søgte  hans  hjælp  i  denne  situation, 
der  ikke  var  til  at  bære.  Han  fortalte,  at 
mens  han  fortsatte  sin  bøn,  begyndte 
hans  bitterhed  over  for  chefen  at 
svinde,  og  han  begyndet  virkelig  at 
kunne  lide  ham! 

Og  til  sidst,  efter  flere  ugers  fortsat 
bøn,  fortalte  denne  bror,  der  stod  med 
et  fast  greb  om  talerstolen,  og  med 
tårer  i  øjnene:  ,,Og  ved  I  hvad,  brødre 
og  søstre,  jeg  begyndte  virkelig  at 
elske  den  mand."  Og  fra  det  øjeblik 
forbedredes  deres  forhold  til  hinan- 
den, og  hans  tilværelse  i  og  uden  for 
fabrikken  forandredes  til  det  bedre.  Et 
magtfuldt  budskab,  enkelt  oprigtigt 
og  lige  fra  hjertet. 

3.  Et  lignende  eksempel,  også  fra 
Vermont,  blev  givet  af  en,  der  fornylig 
var  blevet  omvendt  til  kirken,  og  hvis 

hobby  var  genopbygning  af  gamle 
biler. 

I  sin  tale  tegnede  han  en  sammenlig- 
ning mellem  sin  hobby  og  det  ansvar, 
vi  allesammen  har  for  at  hjælpe  med  at 
føre  passive  medlemmer  tilbage  til 
kirkeaktivitet.  Det  middel,  der  samle- 
de det  hele,  var  hans  oprigtighed  - 
den  tydelige  kærlighed,  han  nærede 
for  sine  gamle  biler,  og  den  endnu 
større  kærlighed  og  omsorg,  han  næ- 
rede til  sin  bror  i  evangeliet. 
Foruden  oprigtighed  fulgte  begge 
disse  brødre  tre  andre  vitale  princip- 
per, der  yderligere  styrkede  deres  ef- 
fektivitet. For  det  første  undskyldte 
ingen  af  dem  ved  begyndelsen  af  sin 
tale  for  at  skulle  tale,  selv  om  det  var 
tydeligt,  at  ingen  af  disse  taler  blev 
holdt  på  professionel  vis.  De  påtog  sig 
det  fulde  ansvar  for  deres  emne  og 
talte  meget  tillidsfuldt.  En  undskyld- 
ning eller  anden  forklaring  i  begyn- 
delsen af  din  tale  antyder  over  for 
tilhørerne,  at  du  ikke  er  forberedt  eller 
føler  dig  usikker.  Ved  at  gøre  det  vil  du 
næppe  opnå  deres  tillid  eller  sympati; 
snarere  vil  du  åbne  vej  for  en  middel- 
mådig udførelse.  Undskyld  aldrig  for 
din  tale. 

For  det  andet  var  begge  disse  taler 
korte  og  drejede  sig  kun  om  ét  emne. 
Hvor  forfriskende  er  det  ikke,  når  en 
taler  kommer  forberedt,  taler  højt  og 
tydeligt  og  tillidsfuld  om  ét  emne, 
kommer  lige  til  sagen,  og  sætter  sig 
ned.  En  kort  og  præcis  tale,  drejende 
sig  om  ét  emne,  kan  være  erindring- 
sværdig. 

Og  for  det  tredie,  så  talte  hver  af  disse 
talere,  så  vi  alle  kunne  høre  dem.  Det 
er  måske  den  værste  pine,  alt  for 
mange  tilhører  er  tvunget  til  at  udhol- 
de -  de  kan  ganske  enkelt  ikke  høre 


eller  forstå,  hvad  taleren  siger.  Den 
kendsgerning,  at  du  måske  har  en 
mikrofon  foran  dig,  kan  betyde  lidt 
eller  ingenting,  hvis  du  ikke  taler  ind  i 
den,  eller  hvis  du  taler  med  sagte 
stemme  eller  svinger  fra  side  til  side, 
eller  hen  imod  og  bort  fra  mikrofonen. 
Mange  mennesker  begynder  med 
deres  naturlige  stemme,  men  taler  så 
lidt  efter  lidt  sagtere  og  sagtere  og 
hurtigere  og  hurtigere.  Husk,  at  hvis 
folk  ikke  han  høre  dig,  så  vil  alle  dine 
anstrengelser  med  at  forberede  din 
tale  være  forgæves.  Bare  en  lille  smule 
opmærksomhed  over  for  hvad  der 
kræves,  når  man  skal  holde  en  tale, 
kan  gør  stor  forskel  på,  hvordan  din 
tale  bliver  modtaget. 

4.  En  anden  fortræffelig  tale  blev 
holdt  af  et  medlem  af  et  højråd  til 
vores  ward  i  Oregon  og  kombinerede 
samtidig  de  principper,  vi  indtil  nu  har 
talt  om  -  oprigtighed,  passende  em- 
nemateriale, tillid,  forberedelse,  tyde- 
lig udtale,  og  at  holde  sig  til  den 
stipulerede  tid  -samt  endnu  en  ingre- 
diens, som  kan  gøre  en  ellers  middel- 
mådig tale  til  en  fremragende.  Den 
ekstra  ingrediens  er  begejstring! 
Denne  bror  udstrålede  begejstring,  da 
han  fortalte  om  en  uforglemmelig 
oplevelse,  og  han  overførte  med  stort 
held  den  følelse  til  sine  tilhørere.  Hans 
historie  handlede  om  to  fædres  reak- 
tioner, mens  de  var  på  udflugt  sam- 
men med  deres  børn  nær  ved  et 
rivende  flodløb.  Den  ene  far  skreg 
ophidset,  da  hans  lille  dreng  kom  nær 
ved  flodbredden.  Barnet  fik  en  ende- 
fuld og  blev  trukket  bort  fra  vandet. 
Den  anden  far  holdt  omhyggelig  øje 
med  sin  søns  aktiviteter,  knælede  ned 
ved  siden  af  ham  og  forklarede  ham 
faren  ved  det  brusende  vand.  Sam- 

men  kastede  far  og  søn  pinde  ned  i 
vandet  og  så  til,  mens  de  blev  fejet 
bort  af  det  brusende  vand.  Barnets 
nysgerrighed  blev  tilfredsstillet,  og 
drengen  fulgte  villigt  med  faderen 
tilbage  til  sikrere  grund. 
Højrådsbroderen  spurgte  os  om,  hvil- 
ken af  de  to  drenge,  der  fik  en  uforg- 
lemmelig lektiefra  en  far,  som  handle- 
de klogt. 

Vi  lærte  en  lektie  fra  denne  personlige 
historie,  og  vi  lærte  også  en  lektie  fra 
den  måde,  hvorpå  historien  blev  præ- 
senteret. 

Hvilken  lettelse  er  det  ikke  for  os,  at 
nogen  tillidsfuldt  nærmer  sig  talersto- 
len og  begynder  sin  tale  med  begej- 
string, tillid  og  spænding. 
Et  vigtigt  princip,  som  følges  af  næst- 
en alle  gode  talere,  er  det  at  forkynde 
et  magtfuldt  budskab  ved  at  fortælle 
en  historie.  Den  allerbedste  tale  er 
den,  der  bygges  op  om  en  personlig 
erfaring,  eller  en,  som  du  har  hørt  eller 


læst  om,  og  som  kan  tilpasses  til  et 
særligt  publikum  med  en  positiv  mo- 
ral. Så  snart  taleren  siger:  „Lad  mig 
fortælle  en  historie  .  .  ."  vil  lytternes 
interesse  øges.  Hvis  den  historie  er 
personlig  og  har  relation  til  det  om- 
handlede emne,  øges  din  chance  for 
at  blive  forstået  umådeligt.  Det  er 
nøjagtigt,  derfor  Jesus  indflettede  hi- 
storier om  velkendte  emner  og  situa- 
tioner, der  var  kendte  af  hans  til  hørere. 

5.  En  anden  vital  ingrediens  - 
men  en,  som  bør  bruges  med  fornuft, 
selvfølgelig  -  er  humor.  Jeg  har  ople- 
vet mangt  et  publikum  og  mange 
klasser  „vågne  op"  og  blive  interesse- 
rede, når  passende  humor  benyttes  i 
en  tale.  Til  at  skaffe  opmærksomhed 
og  til  at  fremhæve  en  bestemt  idé  eller 
for  at  gøre  tilhørerne  interesserede  og 
involverede  i,  hvad  du  siger,  er  intet  så 
effektivt  som  velvalgt  humor,  der  har 
forbindelse  med  talens  emne.  Livet  er 
tilstrækkelig  alvorligt,  og  medmindre 
vi  lejlighedsvis  kan  tage  en  pause  og 
smile  af  nogle  af  de  situationer,  vi 
befinder  os  i,  vil  vi  overvældes  af  det 
altsammen.  Men  en  vigtig  advarsel 
her:  humor  må  være  passende.  Det  er 
vigtigt  at  undgå  alt,  som  kan  virke 
distraherende  og  drage  opmærksom- 
heden fra  det  egentlige  emne. 

6.  Når  jeg  har  spekuleret  over 
vort  ansvar  med  hensyn  til  at  prøve  at 
blive  bedre  og  mere  effektive  kommu- 
nikatorer i  kirken  gennem  de  taler, 
som  vi  kaldes  til  at  give,  er  der  ét 
område,  som  jeg  synes  sommetider 
bliver  slemt  negligeret- vores  åndeli- 
ge forberedelse.  Det  kan  være  sandt 
med  hensyn  til  en  hvilken  som  helst 
slags  tale,  vi  holder,  men  det  er  et 
problem,  der  kan  være  særligt  foruro- 
ligende, når  det  gælder  vores  forbere- 

Peggy  stirrede  på  oldefars  støv- 
le højt  oppe  øverst  på  boghyl- 
den. Den  gamle,  udslidte  støvle  så 
mærkelig  ud,  dér  imellem  mors 
potteplanter  og  nipsgenstande. 
Den  havde  stået  på  den  gamle 
hylde  så  længe  Peggy  kunne  hu- 

Nanette  Larsen 

Illustreret  af  Paul  Mann 


ske  tilbage.  Fra  tid  til  anden  så  hun 
på  den  gamle  støvle  og  spekulere- 
de over,  hvorfor  den  var  der. 
Mor  sagde  tit:  „Oldefars  støvle 
minder  mig  om  at  få  gjort  mit 
genealogiske  arbejde." 
Peggy  kendte  ikke  meget  til  gen- 
ealogi,  men  hun  mente  ikke,  det 
havde  noget  at  gøre  med  støvler. 
En  dag  var  hun  særlig  nysgerrig 
efter  at  høre  mere  om  oldefars 
støvle,  og  hun  undrede  sig  over, 
hvorfor  der  kun  var  én,  i  stedet  for 
to  af  dem. 

Peggy  klatrede  op  på  en  stol  ved 
siden  af  bogreolen.  Hun  rakte  og 
rakte  ud  efter  støvlen.  Hendes 
fingre  kunne  lige  akkurat  røre  ved 
den  bløde  læderstøvle.  Hun  stød- 
te til  den.  Oldefars  støvle  faldt 
med  et  brag  til  gulvet. 
Peggy  hoppede  ned  fra  stolen  og 
tog  støvlen  op.  Den  forekom  hen- 
de endnu  større,  da  hun  holdt  den 
i  armene.  Hun  vendte  og  drejede 
den  og  stirrede  på  alle  dens 
skrammer  og  mærker.  To  store 
huller  gabte  imod  hende  fra  støv- 
lesålen. Oldefar  må  have  gået  og 
gået,  tænkte  Peggy.  Støvlen  var 
så  stor,  at  Peggy  kunne  anbringe 
begge  sine  fødder  i  den.  Men  da 
hun  gjorde  det,  hørte  hun  en 
knitrende,  knasende  lyd.  Der  var 
noget  mere,  foruden  hendes  fød- 
der, inden  i  oldefars  støvle.  Hun 
tog  støvlen  af  fødderne  og  trak 
flere  stykker  papir  ud,  som  havde 
viklet  sig  rundt  om  hendes  fødder. 
Hvert  eneste  stykke  var  fuld  af 
hendes  mors  håndskrift.  Peggy 
kunne  ikke  læse  meget  af  det,  men 


hun  så  sit  eget  navn  skrevet  på 
flere  af  siderne. 

„Hvad  mon  mor  har  skrevet  om?" 
tænkte  Peggy  højt.  „Og  hvorfor 
har  hun  lagt  det  ned  i  oldefars 
støvle?" 

Peggy  hørte  sin  mor  nærme  sig, 
og  hun  var  bangefor,  at  mor  skulle 
være  ked  af,  at  Peggy  havde 
krøllet  og  revet  nogle  af  papirerne 
i  stykker.  Hun  snappede  støvlen, 
løb  ind  i  sit  værelse  og  skubbede 
støvlen  ind  under  sengen. 
Hele  eftermiddagen  var  Peggy 
bange  for,  at  hun  ville  blive  spurgt 
om  støvlen.  Men  mor  sagde  ikke 
et  ord  om  den  før  ved  aftensma- 
den. Lige  som  Peggy  var  ved  at 
tygge  en  mundfuld  kartofler,  så 
mor  rundt  på  David,  Jimmy,  Peg- 
gy og  far. 

„Har   nogen   af  jer  set   oldefars 
støvle?"   spurgte   hun.    „Den   er 
forsvundet  fra  bogreolen." 
Peggy  slugte  sin  mad  og  så  ned  i 
tallerkenen. 

„Jeg  har  den,"  snøftede  hun. 
„Du  harden!"  udbrød  morforbav- 
set 

„Ja,  jeg  lagde  den  ned  under  min 
seng,  for  at  du  ikke  skulle  se  den," 
sagde  Peggy.  Hurtigt  løb  hun  ind  i 
sit  værelse  og  kom  tilbage  med 
den  til  mor.  En  stor  tåre  rullede 
ned  ad  kinden.  „Jeg  er  ked  af,  at 
jeg  kom  til  at  krølle  og  ødelægge 
nogle  af  dine  papirer.  Jeg  ville 
bare  kikke  på  støvlen." 
„Det  er  i  orden,  min  skat,"  sagde 
mor  stille.  Så  knugede  hun  Peggy 
kærligt  ind  til  sig  og  satte  forsig- 
tigt støvlen  tilbage  på  hylden. 


Næste  familiehjemmeaften  rakte 
mor  hver  af  børnene  en  pakke,  der 
var  flot  indpakket  i  spraglet  papir. 
Hun  rakte  op  efter  oldefars  støvle 
og  satte  den  midt  på  gulvet,  så  alle 
kunne  se  den. 

„Og  nu,"  sagde  mor,  „må  I  godt 
åbne  jeres  gave." 
Peggy,  David  og  Jimmy  rev  papi- 
ret af  og  sad  alle  med  en  lang,  tynd 
bog. 

„En  mindebog  lige  akkurat  som 
den,  du  har  til  din  genealogi, 
mor!"  udbrød  Peggy. 
Mor  åbnede  Peggys  mindebog  og 
pegede  på  et  gammeldags  billede 
af  en  køn  ung  mand.  „Det  er  et 
billede  af  oldefar,  før  han  blev 
gift,"  forklarede  hun.  „Jeg  har 
fundet  ud  af,  at  det  er  på  tide,  at  I 
hører  mere  om  ham,  og  hvorfor  jeg 
har  gemt  hans  støvle  på  et  særligt 
sted. 

Da  jeg  var  en  lille  pige,  elskede  jeg 
at  læse  historier  om  oldefar  fra 
hans  dagbøger.  En  af  mine  ynd- 
lingshistorier  var  netop  om  denne 
støvle."  Mor  tog  støvlen  op  og 
gned  med  hånden  kærligt  hen 
over  det  slidte  læder. 
„Efter  at  oldemor  var  død,"  forts- 
atte mor,  „måtte  oldefar  arbejde 
hårdt  for  alene  at  sørge  for  sine 
fem  små  børn.  En  varm  dag  vogte- 
de han  sine  køer  i  bakkerne  bag 
sin  lille  gård.  Siddende  ved  åen 
trak  han  sine  støvler  af  og  pjaske- 
de med  fødderne  i  det  kolde  vand. 
På  en  eller  anden  måde  plumpede 
den  ene  støvle  ved  et  uheld  ned  i 
vandet.  Han  prøvede  at  gribe  den, 
men  den  flød   hurtigt  bort  med 


strømmen,  og  han  var  aldrig  i 
stand  til  at  få  fat  i  den.  Så  han  var 
nødt  til  at  gå  hjem  med  bare  een 
støvle. 

Jeg  kan  huske,  at  oldefar  skrev  i 
sin  dagbog:  'Jeg  havde  forfærde- 
lig ondt  i  fødderne  efter  at  været 
kommet  hjem.  At  gå  med  et  halvt 
par  støvler  er  på  en  måde  ligesom 
kun  at  være  en  halv  familie  uden 
min  kære  hustru.  Det  er  vanskeligt 
at  arbejde  uden  sin  anden  halvdel. 
Jeg  tvivler  på  at  jeg  nogensinde 
finder  den  gamle  støvle  igen,  men 
jeg  håber,  at  jeg  en  dag  måske 
igen  vil  være  sammen  med  min 
kære  hustru.'" 

Mor  smilede  til  Peggy,  David  og 
Jimmy. 

„Hver  gang  jeg  ser  på  oldefars 
støvle,  bliver  jeg  mindet  om  den 
historie  og  hvor  meget  det  smerter 
kun  at  være  en  halv  familie.  Ser  I, 
han  var  ikke  velsignet  med  et 
tempelægteskab,  for  han  havde 
aldrig  hørt  om  evangeliet." 
Peggy  spurgte  hurtigt:  „Mener 
du,  at  oldefars  familie  ikke  er  en 
evig  familie  ligsom  vores?" 

„Hans  familie  er  det  nu,"  sagde 
mor,  „for  jeg  har  gjort  tempelar- 
bejde  for  dem  allesammen.  Jeg 
gør  også  tempelarbejde  for  andre 
oldeforældre,  så  de  allesammen 
kan  blive  evige  familier.  Det  er  dér 
det  genealogiske  arbejde  kommer 
ind.  Genealogi  hjælper  mig  til  at 
finde  ud  af  alt  om  vore  oldeforæl- 
dre." 

„Hjælper  disse  papirer  dig  med 
din  genealogi?"  spurgte  Peggy, 


idet  hun  trak  de  krøllede  papirer 
frem  af  oldefars  støvle. 
„Ja,"  svarede  mor.  „Jeg  fører 
optegnelser  over  vores  familie,  for 
måske  vil  vore  børnebørn  og  deres 
børn  en  dag  gerne  læse  om  os. 
Hver  gang  der  sker  noget  særligt, 
som  jeg  ønsker  at  huske,  skriver 
jeg  det  ned  og  lægge  sedlen  i 
oldefars  støvle.  Og  en  gang  om 
ugen  maskinskriver  jeg  det  til  min 
dagbog  eller  til  mindebogen." 
Peggy  klappede  i  hænder  af  bar 
begejstring.  „Kan  jeg  begynde  at 
skrive  historier  til  min  egen  min- 
debog?" 

„Det  vil  jeg  også  gøre!"  udbrød 
David. 

Lille  Jimmy  ønskede  ikke  at  være 
udenfor.  Han  fandt  hurtigt  et  styk- 
ke papir  og  nogle  farveblyanter  og 
tegnede  et  billede  af  sig  selv 
legende  i  sandkassen.  Og  så  lagde 
han  omhyggeligt  arket  ned  i  olde- 
fars støvle. 

Fra  den  dag  af  fandt  oldefars 
støvle  et  nyt  hjem  på  den  nederste 
hylde  i  bogreolen.  Peggy,  Jimmy 
og  David  kunne  let  nå  den  dér, 
hver  gang  de  ønskede  at  lægge  en 
særlig  historie  ned  i  støvlen.  Hver 
uge  valgte  børnene  de  historier, 
de  bedst  kunne  lide,  og  mor  ma- 
skinskrev historierne  til  deres  min- 
debøger. 

Nu  syntes  Peggy  ikke  længere,  at 
oldefars  gamle  støvle  så  forkert  ud 
i  bogreolen.  Den  udslidte,  brune 
støvle  forekom  skønnere  end  alle 
mors  planter  og  nipsting.  □ 


Skjulte  billeder 


Mick  Reasor 


Kan  du  finde  disse  ting  skjult  i  billedet? 


Illustreret  af  Richard  Hull 

Det  er  en  solrig  forårsdag.  Må- 
lerlarven gnasker  på  sin  fro- 
kost af  blade,  for  han  er  en  sulten 
larve.  Bløde,  grønne  bladesmager 
ham  godt.  Rødkælken  slår  ned. 
Han  sidder  på  den  samme  gren 
som  målerlarven.  Rødkælken  er 
også  sulten,  og  bløde,  grønne 
målerlarver  smager  ham  godt. 
Målerlarven  har  ikke  lyst  til  at  være 
frokost  for  rødkælken.  Han  lader 
sig  falde  ned  af  grenen,  men  det 
gør  ikke  ondt.  Som  en  edderkop 
hænger  han  i  en  silketråd,  der  kan 
være  lang  eller  kort.  Når  faren  er 
over  kan  larven  klatre  op  ad  sin 
tråd  til  grenen,  hvor  hans  frokost 
af  blade  venter  på  ham. 
Rødkælken  betragter  målerlarven, 
der  hænger  midt  i  luften.  Andre 
målerlarver  hænger  også  i  deres 


MÅLERLARVEN 


af  Paula  DePaolo 


tråd.  Nogle  er  grønne,  og  nogle  er 
rødlige.  Andre  er  brune  eller  gule. 
Nogle  har  striber,  og  nogle  er 
ensfarvede.  Og  nogle  ser  ud  som 
små  kviste. 

Disse  småkræ  er  allesammen  en 
del  af  den  store  familie,  der  kaldes 
larver.  Familienavnet  er  „geomi- 
tridae",  der  betyder  sådan  noget 
som  „målerlarve".  Målerlarver  har 
også  andre  navne,  navne  der  be- 
skriver den  måde,  hvorpå  måler- 
larver går.  Ingen  andre  af  larvefa- 


milierne  går  på  samme  måde,  som 
de  gør  det. 

Målerlarven  hæver  først  kroppen 
op  og  går  så  fremad  med  tre  par 
forben.  Med  dem  holder  den  godt 
fast  i  en  gren  eller  et  blad.  Så  går 
den  med  sit  bagben  helt  op  til 
forbenene.  Målerlarven  har  ingen 
ben  midt  på  kroppen. 

Vinden  blæser  målerlarven  frem 
og  tilbage,  mens  den  hænger  i  sin 
silketråd.  Den  er  mere  sulten  end 
før. 

Pludselig  flyver  rødkælken  bort. 
Endelig  kan  målerlarven  vende 
tilbage  til  sin  frokost. 
Men  nu  formørker  en  skygge  må- 
lerlarvens verden.  En  dreng  tager 
målerlarven  op  fra  dens  tråd.  Han 
holder  den  i  sin  åbne  hånd.  Måler- 
larven går  hen  til  enden  af  dren- 
gens finger.  Den  standser  på  sin 
bagben  og  ser  sig  omkring.  Dren- 
gen ler.  ,,Så  sjovt,  du  går,"  siger 
han.  „Din  krop  danner  en  hel 
løkke!  Er  du  i  færd  med  at  måle 
mig?"  spørger  han,  da  målerlarven 
spadserer  op  ad  hans  arm.  „Jeg  er 
117  centimeter  høj,  og  du  er  kun 
omkring  2  1/2  centimerter  lang." 

Målerlarven  hviler  sig  oppe  på 
drengens  skulder.  Frokosten  sid- 
der højt  oppe  over  den.  „Min  far 
har  fortalt  mig  alt  om  dig,"  siger 
drengen.  „Han  sagde,  at  du  vil 
æde  en  masse  blade  nu  i  foråret. 
Til  sommer  graver  du  dig  ned  i 
jorden.  Du  vil  nok  spinde  dig  en 
silke-sovepose,  som  man  kalder 
kokon  (et  puppehylster).  Men  det 
kan  også  godt  være,  at  du  ikke  gør 


det,  for  nogle  målerlarver  sover 
uden  sovepose. 

Hele  vinteren  bliver  du  nede  i 
jorden.  Og  når  du  så  kommer  frem 
næste  forår,  så  er  du  ikke  længere 
en  målerlarve.  Du  vil  være  en  lille 
grå  eller  hvid  eller  brun  sommer- 
fugl. Vidste  du  det?  Hvis  du  er  en 
hun,  vil  du  lægge  i  hundredvis  af 
æg  på  et  træ.  I  de  æg  er  der  små 
målerlarver.  Nogle  sommerfugle 
lægger  deres  æg  om  efteråret. 
Sådanne  små  æg  bliver  hele  vinte- 
ren igennem  på  træets  bark  ...  og 
om  foråret  kommer  de  små  måler- 
larver ud  af  æggene. 
„Nu  er  jeg  nødt  til  at  gå,  målerlar- 
ve. Måske  vil  vi  se  hinanden  igen, 
når  du  næste  forår  flyver  rundt  om 
lyset  på  vores  veranda." 
Drengen  satte  forsigtigt  målerlar- 
ven på  en  lav  gren,  hvor  den 
skyndte  sig  af  sted  så  hurtigt  den 
kunne. 

Målerlarven  er  vældig  sulten.  Den 
må  æde,  æde,  æde,  hvis  den  skal 
overleve  vinteren.  Når  den  kom- 
mer hen  til  et  stort,  grønt  blad,  vil 
den  være  godt  skjult.  Hvis  rød- 
kælken kommer  tilbage,  vil  den 
aldrig  få  øje  på  den. 
Og  endelig  kan  målerlarven  få  sin 
frokost.  \Z 

delse  til  og  følsomme  afholdelse  af 
vidnesbyrd.  For  mange  af  os  er  den 
vigtigste  „tale",  vi  nogensinde  vil 
holde,  være  i  form  af  et  vidnesbyrd. 
For  det  er  netop  i  sådanne  situationer, 
at  Ånden  overfører  til  den  lyttende  det 
vidnesbyrd,  som  enhver  af  os  behøver 
bestandigt  at  næres  ved  -  det  vidnes- 
byrd, der  bekræfter  helligheden  og 
guddommeligheden  af  det  værk,  som 
vi  er  engageret  i. 

Når  vi  kommer  til  vores  faste-  og 
vidnesbyrdmøde  i  begyndelsen  af 
hver  måned,  bør  vi  gøre  det  fastende, 
med  bøn  og  meditation,  og  forhå- 
bentlig en  fornyet  forpligtelse  til  vore 
hellige  pagter  og  løfter  om  at  ville 
tjene  Herren.  Fastesøndag  burde  må- 
ske være  den  mest  åndelige  af  alle 
sabbatsdage,  hvor  vi  kommer  til  mø- 
det med  vore  timelige  ønsker  afdæ- 
mpede gennem  faste,  og  vore  åndeli- 
ge sanser  i  højeste  modtagelige  til- 
stand. Det  indebærer,  at  hvad  vi  siger 
under  vidnesbyrdmødet  bør  være  i 
harmoni  med  Ånden,  og  at  vi  ikke  bør 
tage  overdreven  tid  til  at  fortælle 
historier  og  begivenheder,  der  ikke  er  i 
harmoni  med  mødets  hensigt  og  for- 
mål. 

Et  vidnesbyrd,  som  jeg  husker  godt, 


blev  givet  ved  en  konference  for  unge 
voksne  og  institutprogrammet,  som 
jeg  overværede  i  Californien.  Ved  den 
lejlighed  fandt  en  blind  pige  vej  op 
foran  henved  400  unge  og  voksne  og 
bar  et  bevægende  vidnesbyrd.  Hun 
sagde,  at  mens  hun  blev  undervist  i 
missionærlektierne  før  hun  sluttede 
sig  til  kirken,  begyndte  hun  at  miste 
synet.  Hendes  forældre  satte  sig 
stærkt  imod  missionærernes  besøg  og 
mod  kirken  og  opfordrede  hende  til  at 
holde  op  med  at  få  lektierne.  Hun 
svarede  ganske  enkelt,  at  det  var  mere 
vigtigt  for  hende  at  have  forståelse 
end  sit  syn.  Hun  sluttede  med  at  bære 
sit  vidnesbyrd  -  et  vidnesbyrd,  som 
jeg  er  sikker  på,  at  ikke  mange  af  dem, 
der  var  til  stede,  nogensinde  vil  glem- 
me. 

Det  er  ikke  nødvendigt  at  være  ek- 
sperter i  at  tale;  hvis  vi  blot  helt  enkelt 
vil  praktisere  disse  grundregler  og 
bede  om  vejledning  fra  Herren,  kan  vi 
blive  bedre  talere  og  på  effektiv  måde 
dele  vore  tanker  med  andre.  Som 
Alma  engang  sagde:  „Nu  tror  du 
måske,  det  er  dårskab  af  mig;  men  jeg 
siger  dig,  at  ved  små  og  ringe  ting 
bliver  der  udrettet  store  ting,  og  ved 
ringe  midler  beskæmmes  de  vise  ofte" 
(Alma  37:6).  Q 

Lægen  på  kasernen  nær  ved  Taejon 
i  Korea  så  op  på  mig  og  smilede. 
Jeg  havde  komplimenteret  ham  og 
hans  kolleger  for  deres  strålende  be- 
handling af  et  forgiftningstilfælde. 
Som  chef  for  institutionen,  der  styrer 
lægebehandlingen  i  U.  S.  Army  og  De 
forenede  Nationers  styrker,  var  jeg 
meget  imponeret  over  denne  unge 
læges  handlemåde,  så  jeg  var  kommet 
dertil  for  personligt  at  gennemgå  det- 
te tilfælde  med  ham. 
I  hans  telt  snakkede  vi  om  tilfældet 
med  sådanneforgiftninger  blandt  sol- 
daterne. Koreanske  hjem  bliver  opvar- 
met med  en  slags  tørv,  kaldet  yantan, 
der  presses  til  store  blokke,  der  fyres 
med  i  en  ovn  under  husets  ene  hjørne. 
Røg  og  dampe  ledes  gennem  gulvet  af 
ler  og  fliser  til  en  skorsten  på  den 
anden  side  af  bygningen,  hvorved 
man  opnår  en  opvarmning  af  huset  og 


dets  beboere.  Men  hvis  der  opstår  en 
utæthed,  slipper  den  farlige  kulilte  ud 
i  huset. 

Det  skete  tit,  at  amerikanske  soldater 
forlod  deres  kaserne  eller  udposte- 
ring, tog  til  en  nærliggende  landsby, 
drak  sig  fulde  og  faldt  i  søvn  op  ad  en 
sådan  yantan-ovn.  En  gang  imellem 
kom  de  så  ud  for  kulilteforgiftning  og 
blev  sendt  bevidstløse  tilbage  til  ka- 
sernen. Under  behandlingen  plejede 
man  at  kontrollere  alkoholprocenten  i 
blodet. 

Jeg  spurgte  lægen,  hvad  denne  sol- 
dats alkoholprocent  i  blodet  havde 
været,  og  hans  svar  var  både  forbløf- 
fende og  tilfredsstillende. 
„Åh  nej,  jeg  tog  ikke  en  blodprøve  på 
menig  Christian,"  sagde  han.  „Han  er 
mormon." 

Jeg  lod,  som  om  jeg  ikke  forstod,  hvad 
forskel  det  betød. 

ustreret  af  Robert  Barrett 


„Hvad  har  det  at  gøre  med  det  ?" 
spurgte  jeg.  „Denne  soldat  gik  ind  til 
byen  og  blev  siden  fundet  bevidstløs. 
Hvordan  kan  De  vide,  at  hans  bevidst- 
løshed ikke  skyldtes  indtagelse  af 
berusende  drikke?" 
Lægen  svarede  :  ,, Fordi  denne  mand 
er  Christian.  Han  gør  aldrig  noget, 
som  ikke  er  ret  og  eksemplarisk." 
Lægen  forklarede  yderligere,  at  næst- 
en alle  på  kasernen  vidste,  at  menig 
Christian  var  en  hjemvendt  missionær 
for  Jesu  Kristi  Kirke  af  Sidste  Dages 
Hellige.  Han  havde  aftjent  sin  mission 
i  Korea,  talte  sproget,  og  i  sin  fritid  tog 
han  tit  til  landsbyen  for  at  besøge  folk 
dér.  Han  havde  belært  nogle  af  dem 
om  sin  kirke,  og  de  havde  tilsluttet  sig 
den.  De  boede  i  et  lille  hus  ved  siden 
af  kasernen,  men  plejede  sammen 
med  Christian  at  tage  til  gudstjenester 
i  Taejon. 


Menig  Christian  var  kommet  hjem 
sammen  med  dem  søndag  aften  og 
var  blevet  indbudt  til  at  tilbringe 
aftenen  sammen  med  familien.  Da  han 
var  gæst  i  hjemmet,  fik  han  overladt 
pladsen  nærmest  den  tændte  yantan- 
ovn.  Men  det  var  en  kold  aften,  og 
man  havde  lukket  alle  vinduer  og 
døre.  Man  havde  ikke  lagt  mærke  til 
revnen  i  gulvet.  Mens  Christian  sov, 
var  han  blevet  overvældet  af  udsiven- 
de kulilte. 

Med  udpræget  stolthed  forklarede  jeg 
min  lægekollega,  at  jeg  også  var 
mormon.  Jeg  undrede  mig  over,  at 
han  kendte  denne  unge  menig  så 
godt.  Han  svarede,  at  han  ikke  kendte 
ret  mange  soldater  personligt,  men  at 
Christians  opførsel  var  så  særpræget, 
at  den  adskilte  ham  fra  alle  de  andre 
mænd  på  kasernen. 
Jeg  har  aldrig  haft  lejlighed  til  at 
træffe  bror  Christian  og  kan  kun 
forestille  mig  alt  det  gode,  han  har 
gjort  i  omgivelser,  der  normalt  bringer 
de  mest  primitive  instinkter  frem  hos 
mænd.  Men  jeg  vil  aldrig  glemme  det 
indtryk,  han  havde  gjort  på  lægen, 
som  behandlede  ham,  og  det  ekse- 
mpel han  havde  sat  for  os  andre.  Han 
havde  truffet  de  rette  beslutninger 
med  hensyn  til  mange  ting,  længe  før 
han  var  blevet  slynget  ind  i  militærli- 
vets udfordringer,  og  han  havde  ikke 
tilladt  disse  omgivelser  at  ødelægge 
hans  vilje  til  at  gøre  godt.  De  andre 
soldater  kendte  ham  for  det,  han  var- 
kompromisløs.  Jeg  er  overbevist  om, 
at  mange  af  dem  bevarer  hans  ekse- 
mpel i  deres  erindring,  ligesom  jeg  gør 
det,  og  jeg  er  taknemmelig  for,  at  han 
har  ladet  sit  lys  skinne  klart.  □ 

Gordon  Alired 

Illustreret  af  Del  Parson 


Det  var  omkring  klokken  1 6  en  trist 
februardag  i  1977,  og  jeg  sad  på 
mit  kontor  på  universitetet  og  forbe- 
redte mig  på  en  aftenklasse,  da  telefo- 
nen ringede. 

„Far?"  sagde  en  stemme.  „Mor  bad 
mig  ringe  og  fortælle  dig,  at  hun 
bringer  John  på  hospitalet." 
„Hospitalet?"  spurgte  jeg.  „Hvorfor?" 
Det  var  Kathryn,  og  hun  lød  meget 
nervøs. 

„Jo  .  .  .  forstår  du  .  .  .  Jeg  var  kommet 
hjem  i  bilen,  og  han  ville  have  mig  til  at 
give  sig  en  tur  på  kofangeren." 
„Åh  nej,"  stønnede  jeg.  „Hvor  mange 
gange  skal  jeg  advare  jer  om  ..." 
„Men  det  var  kun  en  halv  husblok," 
sagde  hun,  „og  jeg  kørte  meget  langs- 
omt. Han  kom  ikke  engang  noget  til, 


før  jeg  standsede,  og  jeg  sagde  forøv- 
rigt til  ham  med  det  samme,  at  jeg  ikke 
ville  have,  at  han  satte  sig  op  .  .  ." 
„Det  er  i  orden.  Fortæl  mig  bare,  hvad 
der  skete.  Hvor  slemt  er  det?" 
„Ikke  særlig  slemt.  Jeg  mener,  det  tror 
jeg  ikke.  Han  sprang  bare  af,  og  så 
faldt  han  bagover  og  slog  hovedet." 
Min  ængstelse  var  pludselig  beroli- 
get. „Godt,  men  hvordan  har  han  det? 
Er  han  kommet  til  skade?   Har  han 
mange  smerter,  eller  hvad?" 
„Nej,"  svarede  hun,  „han   har  bare 
opført  sig  mærkeligt.  Han  kan  ikke 
huske   noget,   og   fingrene   på   hans 
venstre    hånd    forstrækker    sig    hele 
tiden,  som   om   han   prøvede   på  at 
kradse  et  eller  andet." 
Et  øjeblik  efter  havde  jeg  ringet  til 

hospitalets  skadestue  og  talte  med 
min  kone,  Sharon.  „Han  har  ikke 
mange  smerter,"  oplyste  hun,  „og 
hans  hukommelse  er  kommet  så  no- 
genlunde tilbage.  De  vil  bare  holde 
ham  under  observation  et  stykke  tid 
og  måske  tage  nogle  røntgenbilleder 
for  at  være  sikre  på,  at  hans  kranium 
ikke  har  taget  skade." 
„Det  er  godt,"  svarede  jeg  og  følte 
mig  straks  bedretilpas.  „Jeg  er  nødttil 
at  forberede  mig  til  klassen,  men  ring, 
hvis  han  får  det  værre,  så  vil  jeg  straks 
komme." 

Mørket  sænkede  sig  i  en  stille,  vinte- 
ragtig støvregn,  og  jeg  var  halvvejs 
gennem  en  tretimers  lektion,  da  min 
søn  Tony,  der  arbejdede  som  rengø- 
ringsassistent, viste  sig  i  døren.  Lige 
bag  ved  ham  var  vores  gode  ven  og 
nabo,  dr.  Evan  Memmott,  leder  af 
universitetets  audio-visuelle  afdeling. 
Begge  to  forekom  meget  alvorlige. 
Jeg  vil  aldrig,  aldrig  glemme  det 
tragiske  udtryk  på  Evans  vejrbidte, 
medfølende  ansigt.  Han  så  ud  til  at 
være  på  grådens  rand,  og  i  det  øjeblik 
konkluderede  jeg,  at  min  søn  er  død. 
Hvad  der  skete  det  næste  par  minutter 
står  uvist  for  mig;  jeg  stod  dér  i 
gangen,  så  ind  i  deres  øjne,  hørte  den 
ivrige  smerte  i  min  egen  stemme,  som 
om  den  blev  talt  af  en  helt  anden. 
„Hvad  erdet?  Hvad  erdersket?"  Mine 
tanker  blandedes  i  lettelse  og  spæn- 
ding over  svaret.  Johnny  var  i  live, 
men  han  var  utvivlsomt  ved  at  få  det 
værre  og  havde  krampe. 
Han  sad  på  kanten  af  en  hospitals- 
seng, da  vi  ankom,  og  omkring  ham 
var  hans  mor,  dr.  Grant  Way,  vores 
børnelæge  og  to  -  tre  sygeplejesker. 
Johnnys  ansigt  var  gustent,  med  et 
grågrønt  skær,  hans  hår  var  uordent- 


ligt, og  han  så  forfærdelig  svag  og 
sårbar  ud.  De  holdt  et  halvmånefor- 
met fad  under  hans  hage,  og  der  var 
blod  i  det.  Min  mave  snørede  sig 
sammen. 

„Johnny,"  sagde  jeg  stille  og  lagde 
forsigtigt  min  hånd  på  hans  skulder. 
„Hvordan  går  det?" 
Han  smilede  virkelig  en  lille  smule, 
spyttede  forgæves  i  fadet,  og  én 
tørrede  hans  læber  med  en  serviet. 
„Jeg  har  det  ikke  alt  for  godt,"  fik  han 
fremstammet.  „Jeg  må  heller  lægge 
mig  lidt  igen."  „Temmelig  modigt," 
tænkte  jeg,  „især  for  en  knøs  på  1 3." 
„Det  er  i  orden."  Jeg  hjalp  med  at  få 
ham  lagt  ned  på  puden.  „Vil  du  gerne 
have  os  til  at  salve  dig?" 
Han  lukkede  sine  øjne,  trak  vejret 
gennem  munden.  „Ja  .  .  .  tror  jeg  .  .  . 
men  tryk  ikke  for  hårdt."  Jeg  så  på 
Evan,  og  vi  smilede  en  smule.  Nej,  vi 
skulle  nok  prøve  på  ikke  at  trykke  for 
hårdt. 

Senere  fik  jeg  ved  at  tale  meddr.  Way  i 
gangen  at  vide,  at  John  var  landet  på 
bagsiden  af  hovedet  og  havde  fået  et 
brud  på  kraniet,  ned  langs  midten,  og 
at  han  muligvis  led  af  blødning  i 
hjernen,  måske  endog  havde  en  blo- 
dansamling dér.  Dr.  Way  så  hen  mod 
sengen  og  dens  indehaver.  „Han  ser 
dog  noget  bedre  ud  nu,  gør  han  ikke?" 
Jeg  nikkede  og  bad  endnu  en  stille 
bøn  for  mig  selv  i  håb  om  at  opbygge 
en  eller  anden  slags  reservehjælp. 
De  beholdt  ham  på  stedet  de  næste  48 
timer,  men  til  trods  for  den  udmærke- 
de pasning,  forblev  hans  mor  hos  ham 
om  dagen,  og  hans  far  blev  hos  ham 
om  natten.  Klokken  6  om  morgenen 
den  dag,  da  han  skulle  sendes  hjem, 
idet  han  havde  gjort  „stadige  frem- 
skridt", fik  han  pludselig  meget  stær- 

ke  smerter.  „Jeg  har  forfærdelige 
smerter  i  hovedet,"  stønnede  han. 
„Det  føles,  som  nogen  skærer  lige  ned 
midt  i  det." 

Sygeplejerskerne  havde  til  at  begynde 
med  gjort  deres  runde  hver  halve  time, 
nu  kun  hver  time,  hvor  de  betragtede 
ham  omhyggeligt,  lyste  ind  i  hans 
øjne  for  at  se,  om  pupillerne  var 
retteligt  udvidede,  men  jeg  ventede 
ikke.  Hans  beskrivelse  af  smerterne 
foruroligede  mig  meget,  så  selv  i  det 
øjeblik,  jeg  forlod  værelset,  kastede 
han  sig  rundt  i  sengen,  greb  sig  til 
hovedet  og  stønnede.  Jeg  vendte 
tilbage  efter  et  par  minutters  forløb 
med  tilladelse  til  at  give  ham  endnu  et 
mildt  smertestillende  middel.  En  sy- 
geplejerske ville  hurtigt  komme. 
Hurtigt  var  imidlertid  for  længe.  John 
reagerede  ikke,  da  jeg  kom  tilbage. 


Min  tilskadekomne  søn  lå 

på  sengen,  blev  helt  grå  at 

se  på  -  skrumpede  lige  ind 

for  mine  øjne.  Døende! 


„Johnny!"  sagde  jeg.  „Er  det  bedre 
nu?"  Jeg  bøjede  mig  over  ham,  ryste- 
de og  klappede  hans  skulder.  „John- 
ny? kan  du  høre  mig?"  Men  hans  øjne 
var  stive,  mistede  deres  kulør,  og  en 
lille  boble  dannede  sig  mellem  hans 
læber.  Han  blev  igen  helt  grå  at  se  på  - 
et  tilbagefald,  han  skrumpede  ind  lige 
for  mine  øjne.  Døende!  Helt  uforståe- 
ligt .  .  .  men  absolut  sandt.  Johnny! 


Jeg  løb  til  døren.  „Få  fat  på  en  læge, 
omgående!"  råbte  jeg.  „Han  er  i 
koma,  og  han  dør  hurtigt!"  En  ung 
sygeplejeske  hvirvlede  ind  i  værelset - 
tog  hans  puls,  så  ham  i  øjnene,  gjorde 
andre  ting  (jeg  ved  ikke  hvad)  og 
forsvandt  så,  grædende.  Grædende! 
Utvivlsomt  var  hun  blevet  oplært  til 
ikke  at  vise  sine  følelser,  men  somme 
tider  tager  følelser  overhånd  uden 
hensyn  til  omstændigheder. 
Jeg  er  ikke  mere  sikker  på  rækkeføl- 
gen, men  der  blev  ringet  øjeblikkeligt 
til  dr.  Way,  og  et  par  minutter  senere 
ringede  jeg  selv  til  Sharon.  Hun  tog 
nyheden  med,  hvad  der  kun  kan 
beskrives  som  en  smuk  styrke  og 
stillede  et  eneste  spørgsmål:  „Er  der 
nogen  dér,  som  kan  hjælpe  dig  med  at 
salve  ham?" 

„Jeg  vil  finde  nogen,"  svarede  jeg  og 
bad  hende  ringe  til  familie  og  venner 
og  bede  dem  om  deres  bønner. 
Jeg  har  aldrig  oplevet  læger  komme 
så  hurtigt.  I  løbet  af  to-tre  minutter 
viste  en  ung  lægekandidat.  Ed  Parker 
-  bærer  af  præstedømmet  -  sig,  og  på 
en  eller  anden  måde,  endnu  før  vi 
havde  haft  tid  til  at  foretage  salvelsen, 
var  dr.  Way  der  også.  Jeg  husker  ikke, 
hvad  jeg  sagde  i  den  salvelse,  men  jeg 
ved,  at  jeg  afgav  nogle  stærke,  ubetin- 
gede løfter  til  Faderen  til  vore  ånder, 
hvis  blot  han  ville  skåne  min  søn,  hans 
søn.  Jeg  ved  sikkert,  at  til  trods  for 
mine  fejltagelser  har  jeg  været  en 
bedre  mand  siden.  Jeg  ved  sikkert,  at 
næsten  omgående  efter  salvelsen 
vendte  lyset  tilbage  i  Johns  øjne,  at 
han  vågnede  af  den  dybe  koma,  talte 
en  smule,  sagde  alt,  som  neurologen 
J.  H.  Hauser  forlangte,  idet  denne 
læge  også  var  kommet  med  forbløf- 
fende hurtighed. 

Kort  efter  forklarede  dr.  Hauser,  at  en 
stor  blodansamling  øvede  pres  på 
Johns  hjerne,  og  at  den  måske  stadig 
ville  vokse.  ,,Vi  har  to  muligheder," 
sagde  han  .  „Den  ene  er  at  bruge 
narkotika.  Det  vil  hjælpe  til  at  opløse 
ansamlingen,  men  vi  kan  ikke  være 
helt  sikre  på  effektiviteten  eller  hurtig- 
heden, hvormed  de  vil  virke.  Den 
anden  er  at  bore  huller  i  hjerneskallen 
og  fjerne  ansamlingen  direkte." 


Hans  beskrivelse  af 

smerterne  foruroligede  mig, 

og  han  kastede  sig  rundt, 

greb  sig  til  hovedet  og 

stønnede. 


„Vær  så  venlig  at  gøre  nøjagtig  det, 
som  De  ville  gøre,  hvis  han  var  Deres 
egen  søn,"  sagde  jeg,  og  et  øjeblik 
senere  var  John  på  vej  til  operations- 
stuen til  en  operation,  der  mindst  ville 
vare  to  timer. 

„Vi  vil  gøre  vort  bedste,"  havde  de 
sagt.  Det  var  alt,  hvad  de  sagde.  I  ngen 
løfter. 

På  dette  tidspunkt  havde  vi  dannet  en 
forsamling  -  hans  mor,  bedstefar  Ali- 
red  (som  spontant  opsendte  måske 
den  enkleste,  mest  ivrige  og  smukke- 
ste bøn,  jeg  nogensinde  har  hørt), 
forskellige  læger,  sygeplejersker  og 
assistenter,  flere  af  vore  egne  børn  og 
vore  naboer,  Memmott- sande  sama- 
ritanere. Vi  sad  dér  sammen  i  vente- 
værelset, talte  sagte  med  hinanden, 


og  unge  Mike  Memmott,  en  af  Johns 
bedste  venner,  havde  besvær  med  at 
holde  tårerne  tilbage.  Det  fald  tre  dage 
tidligere  på  vejen  havde  for  en  kort  tid 
slået  John  bevidstløs  og  forårsaget  ret 
kraftig  blødning  i  hans  hoved.  Ivrigt 
bøjende  sig  over  ham  havde  Mike 
kaldt  John  ved  navn  og  derefter 
samlet  ham  op  og  båret  ham  ind  i 
vores  hus. 

I  løbet  af  den  halve  time,  der  fulgte, 
ringede  vi  til  vores  ældste  søn,  Mark, 
som  da  opholdt  sig  på  sprogskolen  i 
Provo  som  forberedelse  til  sin  afrejse 
til  Tyskland  som  missionær.  Vi  ringe- 
de også  til  templet  i  Ogden,  for  at  man 
dér  kunne  sætte  Johns  navn  på  bøn- 
nelisten, og  fik  at  vide,  at  en  eller 
anden  havde  gjort  det  samme  i  tem- 
plet i  Salt  Lake.  Kort  tid  efter  fik  vi  en 
opringning  fra  telefondamen  på 
sprogskolen  i  Provo.  „Præsident  Pi- 
negar  har  taget  sig  den  frihed  at  sætte 
din  søns  navn  på  bønnelisten  i  tem- 
plet her."  sagde  hun.  „Vi  håber,  du 
ikke  har  noget  imod  det?"  Selvfølge- 
lig havde  vi  ikke  noget  imod  det. 
Det  var  et  sådant  ubegribeligt  fælles- 
skab af  følelser!  En  sådan  fornemmel- 
se af  åndelighed,  af  at  høre  sammen, 
af  familie-  ikke  blot  vores  umiddelba- 
re slægtninge,  men  også  alle  de  andre, 
bogstaveligt  hver  eneste  vi  talte  med! 
Veninder  til  vore  døtre  var  nu  også 
kommet,  og  forskellige  bekendte,  som 
mere  eller  mindre  tilfældigt  var  kom- 
met til  hospitalet,  var  standset  op  og 
havde  talt  med  os,  og  givet  os  opmun- 
trende og  trøstende  forsikringer.  Det 
syntes,  som  om  alle  kendte  vores  unge 
søn  personligt  og  oprigtigt  holdt  af 
ham. 

Og  alligevel,  til  trods  for  alt  dette  - 
kærlighed,  trøst,  tro,  overstrømmende 

varme  -  var  der  den  snigende  følelse 
af  frygt,  der  var  lige  så  gennemtræn- 
gende som  lugten  af  antiseptika,  den 
slags  frygt,  som  synes  at  få  ens  tarme 
til  at  snøre  sig  sammen.  På  et  bestemt 
tidspunkt  stødte  jeg  på  en  lægeven  i 
elevatoren  og  forklarede  ham  ganske 
kort  om  vores  søns  tilstand.  „Det  var 
ikke  så  godt,"  sagde  han.  „Det  samme 
skete  sidste  uge  for  Jones'  dreng, 
nøjagtig  samme  slags  ulykke.  Han 
overlevede  ikke  operationen." 
På  en  eller  ånde  måde  hjalp  denne 
betragtning  ikke  mig  til  at  føle  mig 
bedre  tilpas,  og  det  havde  vores  søn 
Marks  reaktion  til  vores  telefono- 
pringning heller  ikke  gjort:  „Jeg  har 
altid  syntes,  at  John  var  alt  for  god,  til 
at  vi  kunnefå  lov  til  at  beholde  ham  ret 
længe,"  havde  han  sagt.  Vandrende 
frem  og  tilbage  uden  for  operations- 
stuen, stirrede  jeg  på  den  forbudte 
grønne  dør  med  skiltet  „Operation  - 
ingen  adgang  for  uvedkommende" 
og  tænkte  på  den  anden  dreng,  som 
ikke  havde  overlevet.  Jeg  havde  truf- 
fet hans  far,  og  jeg  vidste,  hvordan 
den  familie  måtte  sørge,  for  på  et  vist 
tidspunkt  have  jeg  troet,  at  min  egen 
søn  var  død.  Og  på  et  andet  havde  jeg 
bogstaveligt  set  livet  sive  ud  af  hans 
krop,  og  hvem  kunne  overhovedet 
sige  noget  om,  hvordan  det  ville  gå 
nu?  Der  var  ingen  forsikring,  intet 
løfte,  kun  de  endelige  ord:  „Vi  vil  gøre 
vores  bedste." 

Idet  jeg  lænede  mig  mod  flisevæggen 
med  den  ene  hånd,  hvilede  jeg  hove- 
det på  min  udstrakte  arm.  „Fader  i 
Himmelen,"  bad  jeg.  „Hvorfor  måtte 
denne  anden  søn  dø?  Hvorfor  måtte 
de,  der  elskede  ham,  være  nødt  til  at 
udholde  al  den  smerte  og  sorg?"  Jeg 
vidste  selvfølgelig  udmærket,  at  der 


sjældent  gives  svar  på  sådanne 
spørgsmål  „Er  det  rigtigt,"  spurgte 
jeg,  „for  mig  at  bede  om,  at  min  egen 
søn  bliver  skånet  under  sådanne  om- 
stændigheder?" Jeg  tænkte  på  vel- 
signelsen, mine  løfter  om  at  genindvie 
mit  liv,  hvis  blot  John  ville  blive 
skånet.  Men  hvem  er  jeg,  kom  tanken 
til  mig,  at  ville  sætte  betingelser  for 
Herren?  Jeg  burde  altid  stræbe  efter  at 
leve  et  bedre  liv,  uden  hensyn  til 
omstændighederne. 
Der  var  ingen  at  se  på  gangen.  Jeg 
lukkede  mine  øjne  og  fortsatte.  „Fa- 
der," sagdejeg,  „jeg  har  ingen  rettil  at 
forhandle  og  til  at  stille  betingelser. 
Din  vilje  ske  i  alle  forhold."  Idet  jeg 
gjorde  et  ophold,  kæmpede  jeg  for  en 
eller  anden  lille  smule  visdom.  „På 
den  anden  side,  hvis  vi  får  lov  til  at 
beholde  ham,  ja,  så  kan  jeg  garantere 
dig  dette:  det  vil  sandelig  blive  en  stor 
motivation." 

Operationen  var  en  succes,  og  jeg 
husker,  hvordan  jeg  gik  med  armen 
omkring  Sharon  ud  i  sollyset  til  parke- 
ringspladsen den  vintermorgen;  vi 
prøvede  at  samle  os  sammen  følelses- 
mæssigt og  indåndede  dybt  hverda- 
gens luft  og  opsendte  vor  tak.  Morge- 
nen var  meget  klar  og  ren,  næsten 
gennemsigtig. 

Jeg  husker  tydeligt  natten  derefter  - 
Johnny  på  intensivafdelingen  med 
hovedet  bundet  ind  i  hvide  bandager 
som  en  fakir  og  med  væske  tilført 
årerne  fra  flasker  hængende  over  sen- 
gen, lejlighedsvis  stønnede  han  - 
noget,  der  fik  mit  hjerte  til  at  snøre  sig 
sammen,  hver  gang  det  skete.  Den 
næste  eftermiddag  blev  han,  i  hurtig 
bedring,  bragt  tilbage  til  børneafde- 
lingen. 
Jeg  blev  på  hospitalet  hver  nat,  mens 

Sharon  var  der  om  dagen,  så  jeg 
kunne  fortsætte  med  mine  klasser  på 
universitetet.  Og  Johnny  blev  hurtigt 
bedre  til  overraskelse  for  alle  -  læger- 
ne inkluderet  -  helt  forbløffende  hur- 


Vi  blev  sammen  i  mørket 
med  blot  et  svagt,  blåt  lys 

fra  parkeringspladsen 
skinnende  gennem  vinduet. 


tigt.  Men  periodevis  var  der  også 
stærke  tilbagefald  -  for  eksempel  den 
nat,  da  jeg  liggende  på  en  madras  på 
gulvet  ved  siden  af  hans  seng  på 
eneværelset  vågnede  ved  at  høre  ham 
græde.  Han  stod  i  badeværelset  og 
vidste  ikke  rigtigt,  hvor  han  var.  „Hvad 
er  der  i  vejen,  John?"  spurgte  jeg. 
„Jeg  ved  det  ikke,"  jamrede  han,  „jeg 
ved  det  ikke!"Jeg  førte  ham  tilbage  til 
sengen  og  fik  ham  op  i  den. 
„Har  du  smerter?"  spurgte  jeg. 
„Skal  jeg  kalde  på  en  sygeplejerske?" 
„Nej,"  sukkede  han  og  vendte  et 
øjeblik  ansigtet  bort.  „Det  er  bare  det, 
at  jeg  stadig  får  hovedpine,  og  at  jeg 
bliver  ved  med  at  tænke  på  de  huller  i 
hovedet,  og  at  jeg  er  helt  skaldet  nu." 
„Og  så  vidste  jeg  .  .  .  et  øjeblik  vidste 
jeg  ikke,  hvor  du  var,  og  den  tanke,  at 
jeg  var  alene,  kunne  jeg  ikke  klare." 
Jeg  trak  vejret  dybt,  og  så  lagde  jeg 
meget  forsigtigt  en  hånd  på  hans 
pande.  „Jeg  forstår  dig  godt,  søn. 
Men  lad  du  blot  din  gamle  far  klare  det 
for  dig,  vi  I  du  ikke  nok?  Alting  skal  nok 


blive  i  orden,  ja,  i  virkeligheden  gårdet 
strålende  nu,  og  vi  vil  have  dig  hjem- 
me, før  du  ved  af  det.  Og  dit  hår  vil 
vokse  frem  på  ingen  tid." 
Han  havde  vendt  ansigtet  mod  mig 
nu, og  jeg  kunne  se  hans  øjne,  store  og 
brune  der  lyste  klart  i  hans  blege 
ansigt.  „Ikke  som  dig,"  smilede  han. 
Alt  mit  hår  var  faldet  af  et  par  år 
tidligere. 

„Nej,"  lo  jeg,  „mit  kommer  til  at  vente 
til  opstandelsen.  Men  til  den  tid, 
John,  må  du  berede  dig  til  en  overra- 
skelse, for  ved  du,  hvad  slags  hår  jeg 
vil  have?" 
„Hvilket?" 

„Jeg  vil  have  hår,  som  er  krøllet,  tykt 
og  vildtvoksende." 
„Storartet,  du  vil  blive  flot!"  Og  han 
begyndte  at  le,  men  det  gjorde  ondt  i 
hovedet. 

Vi  blev  sammen  i  mørket  med  blot  et 
svagt,  blåt  lys  fra  parkeringspladsen 
skinnende  gennem  vinduet,  og  jeg 
blev  ved  med  at  se  på  ham  og  tænkte 
med  undren  på  de  mange  venner  og 
slægtninge,  som  var  kommet  ham 
endnu  nærmere  som  resultat  af  vores 
oplevelse,  antallet  af  mennesker,  hvo- 
raf nogle  fuldkommen  fremmede  for 
mig,  som  havde  været  interesserede  i 
og  virkeligt  elskede  den  dreng. 
„Kan  du  huske  engang  for  længe, 
længe  siden,  da  du  bare  var  en  lille 
dreng?"  sagde  jeg  tankefuldt.  „Nej, 
selvfølgelig  kan  du  ikke  det,  for  du  var 
bare  1 8  måneder  gammel,  men  det  var 
aftenen  efter  at  Robby  var  blevet  født  i 
det  gamle  Dee  Hospital  på  24.  Street. 
Men,  ser  du,  du  og  jeg  var  de  eneste, 
der  var  hjemme,  og  jeg  tror,  det  var 
omkring  midnat  eller  lidt  efter.  Jeg 
kom  ind  i  dit  værelse  for  at  se,  om  du 
var  dækket  til,  og  om   alting  var  i 

orden.  Lyset  fra  gangen  skinnede  en 
lille  smule  på  dit  ansigt,  og  der  lå  du, 
så  vågen,  som  du  kunne  blive,  og  lå 
bare  og  så  op  på  mig  og  smilede  - 
ligesom  nu.  Så  jeg  satte  mig  på  kanten 
af  den  gamle  gyngestol,  og  vi  så  på 
hinanden.  Det  var  alt,  hvad  vi  gjorde. 
Vi  var  helt  alene,  så  bare  på  hinanden 
gennem  tremmesengen  -  så  ind  i 
hinanden  -  i  måske  et  helt  kvarter.  Og 
ved  du  hvad?"  Jeg  gjorde  en  pause. 
„Det  var  en  af  de  alier  bedste  oplevel- 
ser, din  gamle  far  nogen  sinde  har 
haft." 

Han  stirrede  tankefuldt,  rynkede  pan- 
den en  lille  smule,  men  på  en  eller 
anden  måde  var  det  en  glad  pande- 
rynken. „Jeg  kan  ikke  nøjagtigt  huske 
det,"  sagde  han  langsomt,  „men,  ved 
du  hvad,  på  en  elleranden  mådesynes 
jeg,  at  jeg  ligesom  stadig  kan  føle 
det." 

Min  hånd  greb  nu  om  hans  håndled, 
og  jeg  kunne  føle  liv  der,  pulserende, 


pulserende,  pulserende,  altsammen 
meget  regelmæssigt.  Jo,  den  var 
stærk  og  regelmæssig  nu,  og  det  så  ud 
til,  at  vi  kunne  komme  til  at  beholde 
ham.  Det  så  ud  til,  at  han  ville  fortsæt- 
te livet  og  blive  læge,  sådan  som  han 
havde  planlagt  det,  måske  endda  ki- 
rurg. Det  så  ud  til,  at  han  ville  komme 
til  at  indtage  en  særlig  plads  her  på 
jorden,  for  der  har  altid  været  noget 
særligt  ved  ham,  og  til  tider  synes  han 
at  bevæge  sig  fremad  i  noget,  der 
ligner  en  tilstand  af  ynde. 

„Johannes  den  elskede,"  sage  jeg. 

Han  så  undersøgende  på  mig,  som  om 

han  ikke  rigtigt  forstod. 

„Hvad?" 

„Ikke  noget,"  svarede  jeg.  „Nu  skal  du 

bare  hvile.  Prøv  at  komme  til  at  sove." 

Det  var  det  hemmelige  navn,  som  jeg 
havde  givet  ham  den  nat  for  så  længe 
siden,  det  navn,  som  var  reserveret  til 
særlige  lejligheder.  □ 


Kære  abonnent: 


Hvis  du  har  planer  om  at  flytte,  (eller  for  nylig  er  flyttet,  og  Den  danske 
Stjerne  stadig  bliver  sendt  til  din  gamle  adresse)  vær  da  så  venlig  at  oplyse 
os  om  din  nye  adresse.  Den  letteste  måde  at  gøre  dette  på  er  at  forandre 
mærkeseddelen  med  din  adresse  på  kuverten  og  sende  den  tilbage  til  Nor- 
disk Distributions  Center. 

Det  samme  gælder  hvis  vi  har  lavet  en  computerfejl  i  adressen. 
Tak  for  din  hjælp. 


Vor  adresse  er: 


Nordisk  Distributions  Center 
Smedevangen  9,  DK -3540  Lynge 


37 


JEG  SOM  KUN 


Ældste  Neal  A.  Maxwell 


En  gammel  græsk  leder  prøvede  at 
samle  sit  folk  ved  at  opfordre  dem 
til  at  tro  på  sig  selv  og  deres  by-kultur, 
ikke  blot  for,  hvad  de  dengang  var, 
men  også  for,  hvad  de  havde  magt  til 
at  blive!  I  unge  i  kirken,  dette  er  et 
passende  budskab  for  jer  i  dag,  selv 
om  nogle  af  jer  måske  i  øjeblikket  føler 
jer  meget  utilstrækkelige  og  usikre. 
Da  profeten  Enok  blev  kaldet,  undre- 
de han  sig  og  sagde:  „Jeg  som  kun  er 
en  dreng,  og  alle  mennesker  hader 
mig,  thi  jeg  er  langsom  til  at  tale" 
(Moses  6:31).  Alligevel  vidste  Enok, 
at  når  man  er  lydig  over  for  Guds 
kaldelse,  er  prøven  ikke  vores  evne, 
men  det,  at  vi  er  til  rådighed.  Enok 


holdt  budene  og  stolede  på  Herrens 
forståelse  af  hans  muligheder  og  blev 
grundlægger  af  alle  tiders  bedste  by. 
Den  eneste  gang  i  hele  menneske- 
hedens historie,  da  et  helt  folk,  som 
var  blevet  retfærdigt,  ikke  vendte  til- 
bage til  ugudelighed,  var  i  Enoks  by. 
Og  det  hele  begyndte  med  en  ung 
mand,  som  var  mindre  end  sikker  på 
sig  selv. 

Jeres  personlige  muligheder,  ikke  for 
status  og  position,  men  for  tjeneste  for 
Gud  og  mennesker,  er  umådelige,  hvis 
blot  I  vil  stole  på,  at  Herren  vil  ledejer 
frem  fra  det,  I  er,  til  det,  som  I  har  kraft 
til  at  blive. 
Dele  af  tre  forskellige  historier  (som 

ER  EN  DRENG 


endnu  foregår)  illustrerer  dette  per- 
spektiv. 

For  ikke  så  mange  år  siden  blev  der  i 
en  maorilandsby  i  New  Zealand  født 
en  lilledreng.  Han  fiken  velsignelse  af 
sin  far,  som  i  den  sagde,  at  denne 
dreng  en  dag  ville  blive  en  pædago- 
gisk leder  blandt  sit  folk.  Nogle  af 
mændene  i  landsbyen  lo  ad  den  vel- 
signelse; den  forekom  meget  ureali- 
stisk. Den  dreng,  Barney  Wihongi,  fik 
sin  doktorgrad  og  er  nu  præsident  for 
kirkens  universitet  i  New  Zealand.  Det 
blev  han  som  35-årig  og  har  siden 
haft  bestandigt  stigende  indflydelse 
blandt  ew  Zealands  andre  pædago- 
ger.   Det   løfte,   der   blev  givet   bror 


Wihongi  som  ganske  lille,  morede 
nogle  mennesker  sig  over.  I  dag  inspi- 
rerer bror  Wihnogi  mange  mennesker! 
Inspirerede  velsignelser  kan  hjælpe 
dig  til  at  forstå  dine  muligheder! 
Arbejde  og  tålmodighed  hører  dog 
også  med. 

Under  koreakrigen  blev  en  ung  mand, 
Rhee  Ho  Nam,  presset  ind  i  en  hjæl- 
pefunktionsrolle af  en  amerikansk  mi- 
litærenhed, der  havde  at  gøre  med  de 
specielle  militærdomstole.  På  det  tid- 
spunkt forekom  det  som  en  tragedie  at 
måtte  være  væk  fra  sit  sædvanlige 
livsmønster.  Men  Ho  Nam  fik  det 
bedste  ud  af  situationen,  sådan  som 
Josef  i  sin  tid  gjorde  det  i  det  gamle 

Egypten.  Han  gjorde  engelsk  til  sit 
andet  sprog.  Han  lagde  omhyggeligt 
mærke  til  alt  det,  som  de  amerikanske 
soldater  gjorde,  især  den  SDH  løjt- 
nant, som  var  „anderledes"  end  de 


Vi  må  række  ud  efter 

Herren,  for  at  lade  hans 

guddommelige  berøring 

føre  os  fra,  hvad  vi  er,  til 

det,  som  vi  har  kraft  til  at 

blive. 


andre  soldater  og  meget  beundret  af 
Ho  Nam.  De  havde  ofte  lange  diskus- 
sioner. En  dag  spurgte  løjtnanten  Ho 
Nam,  hvad  formålet  med  livet  egentlig 
var.  Rhee  Ho  Nam  kunne  ikke  give 
noget  svar  men  sagde  kun,  at  filosof- 
ferne i  århundreder  forgæves  havde 
søgt  at  finde  svaret  på  det  spørgsmål. 
Derpå  tog  officeren  et  stykke  papir 
frem  og  tegnede  derpå  et  rids  over 
frelsesplanen.  I  det  øjeblik  bar  Herren 
vidnesbyrd  gennem  sin  Ånds  kraft  til 
Rhee  Ho  Nams  hjerte  om,  at  det,  som 
denne  amerikaner  fortalte,  var  sandt. 
Ho  Nam  studerede  og  sluttede  sig  til 
kirken  og  beholdt  det  stykke  papir  i 
årevis  som  et  kært  minde  om  det 
specielle  øjeblik. 

Koreakrigen  var  snart  forbi,  men  Ho 
Nams  liv  i  kirken  var  kun  lige  begyndt. 
Mens  han  endnu  var  i  trediverne  blev 
Rhee  Ho  Nam  den  første  stavspræsi- 
dent  som  kirken  har  haft  i  Asien.  Han 
tjener  nu  med  stor  succes  som 
missionspræsident  i  Pusan  i  Korea  og 


er  en  fremragende  leder  for  sit  folk. 
Med  særlig  overbevisning  lærer  præ- 
sident Rhee  sine  missionærer  og 
medlemmer,  at  de  med  forventning 
skal  se  ud  over  det,  som  er,  til  det  som 
kan  komme!  Somme  tider  er  der  mu- 
ligheder i  det,  som  tilsyneladende  er 
tragedie! 

Ligesom  Enok  må  vi  have  tillid  til 
Herren;  hvis  du  er  retfærdig,  vil  hans 
formål  blive  tjent.  Det  var  netop  det 
Josef  i  Egypten  gjorde,  selv  om  han 
havde  rigelige  muligheder  for  at  blive 
bitter  over  den  måde,  hvorpå  man 
behandlede  ham.  Han  ikke  blot  løfte- 
de sig  op  over  sine  vanskeligheder, 
men  han  løftede  også  andre  og  skaffe- 
de føde  til  millioner  af  sultende  men- 
nesker. Selv  om  Josefs  brødre  havde 
haft  ondt  i  sinde  over  for  ham,  benyt- 
tede Herren  disse  onde  forehavender 
til  at  give  Josef  muligheder  langt  ud 
over  hans  drømme!  (se  1.  Mos. 
50:20) 

For  nogle  få  år  siden  blev  SDH- 
missionærerne  generet  af  nogle  unge 
mennesker.  I  den  gruppe  var  ved  to 
lejligheder  en  ung  mand  ved  navn 
Felice  Lotito.  Han  blev  af  en  frisk 
ældste  udfordret  til  at  besøge  den 
lokale  SDH-gren,  så  han  selv  kunne 
dømme.  Det  var  en  udfordring,  som 
Felice  tog  imod.  Han  kom.  Han  hørte. 
Han  studerede.  Han  troede.  Han  blev 
døbt.  Senere  udførte  han  en  mission  i 
England,  hvor  hans  tro  styrkedes  og 
også  hans  evne  til  at  lære  engelsk. 
Han  tjente  med  ære,  kom  hjem,  gifte- 
de sig  med  en  køn  italiensk  pige  i 
templet  i  Schweiz,  hvorefter  han  blev 
en  af  lederne  af  seminar-  og  institut- 
programmet i  Italien,  der  nu  betjener 
omkring  1000  elever. 
I  juli  1 980  drog  Felice  afsted  som  32- 


årig  for  at  blive  missionspræsident  i 
den  italienske  Padova  mission  i  Jesu 
Kristi  Kirke  af  Sidste  Dages  Hellige! 
Gud  så  i  Felice  muligheder,  som 
Felice  ikke  selv  havde  set.  Da  evange- 
liet blev  præsenteret  for  ham,  havde 
Felice  hjertets  oprigtighed  og  intellekt 
til  at  tro  det,  skønt  han  nogle  få  dage 
tidligere  havde  gjort  nar  af  missionæ- 
rerne. Herren  rakte  sin  hånd  ud  efter 
Felice  Lotito,  som  nu  vil  række  sin 
hånd  ud  til  sine  landsmænd  og  berøre 
hundreder  af  missionærer  -  missio- 
nærer som  dem,  han  var  så  kritisk 
overfor  bare  nogle  få  år  tidligere. 
Tro  på  dig  selv  ikke  blot  for  det,  du  er 
nu,  men  for  det,  som  du  har  mulighe- 
der for  at  blive! 

En  af  grundene  til,  at  vi  må  have  tillid 
til  Gud,  er  at  vi  i  øjeblikket  kun  er  i 
stand  til  at  vide,  hvad  der  sker  nu,  men 
at  han  kan  se  ind  i  fremtiden.  Denne 
personlige  oplevelse  kan  illustrere 
det. 

I  maj  1945  havde  jeg  som  en  bange, 
ikke  for  effektiv  ung  infanterist  i  US 
Army  i  krigen  i  Okinawa  adskillige 
sjælsudfordrende,  trosfremmende 
oplevelser,  herunder  et  dramatisk  svar 
på  mine  bønner,  som  kom  under  en 
artilleribombning  af  vores  kompagnis 
morterstilling.  Den  viste  mig  påny  at 
Herren  hørte  og  besvarede  min  bøn- 
ner. I  en  af  disse  selviske,  oprigtige 
bønner,  som  vi  opsender,  når  vi  er  i 
virkelige  vanskeligheder,  lovede  jeg 
Herren,  at  hvis  han  ville  skåne  mig  ved 
denne  lejlighed,  så  ville  jeg  prøve  at 
tjene  ham  hele  mit  liv.  Bønnen  blev 
besvaret  omgående.  Jeg  tænkte  tåbe- 
ligt dengang,  at  jeg  kunne  tilbage- 
betale Herren.  Siden  da  er  jeg  ham 
endnu  mere  skyldig  end  nogensinde. 
Ved  et  ophold  i  Okinawa  i  1 973  fandt 


jeg  selve  det  sted,  nu  overvokset  med 
sukkerrør,  hvor  mit  skyttehul  var  un- 
der denne  artilleribeskydning.  Nogle 
ganske  få  bakker  derfra  havde  jeg 
lejlighed  til  at  tale  i  en  kirkebygning 
fuld  af  hellige  og  soldaterfra  Okinawa 
-  ikke  langt  fra,  hvor  jeg  og  andre 
tilbragte  disse  frygtelige  nætter  så 
mangeårtidligere.  Snartvil  der  endog 
være  en  stav  i  Okinawa! 
Jeg  spekulerer  på,  om,  hvis  jeg  havde 
fået  fortalt  i  foråret  1 945,  at  dette  ville 
ske  senere,  om  mit  sind  og  hjerte  så 
ville  have  været  i  stand  til  at  acceptere 
og  forstå  det?  Herren  forudså  det,  men 
jeg  gjorde  det  ikke. 
Overgiv  jer  fortrøstningsfuldt  til  Her- 
ren, som  ser  enden  lige  fra  begyndel- 
sen -  og  alt  det,  der  ligger  imellem! 
Han  ser  jer,  som  I  er,  men  også  hvad  I 
kan  blive! 

Lad  imens  ikke  jeres  nuværende  følel- 
se af  utilstrækkelighed  forhindre  jer  i 
at  udvikle  jer  eller  i  at  leve  op  til  jeres 
udfordringer.  Lad  ikke  tidens  pression 
få  jer  til  at  træffe  afgørelser,  som  vil 
skade  jeres  forhold  til  evighederne. 
Herren  rakte  hånden  ud  efter  sin 
udvalgte  under  en  gadescene  i  Italien, 
gav  et  løfte  i  en  ydmyg  maorilandsby, 
og  bragte  et  sandhedens  øjeblik  i  en 
stilfærdig  samtale  under  koreakrigen. 
Han  ser  ud  over  vores  snævre  skytte- 
grave i  øjeblikket  og  bereder  os,  hvis 
vi  selv  vil,  til  fremtidens  kirkebygnin- 
ger. 

Hvis  blot  I  vil  holde  hans  befalinger, 
vil  enhver  af  jer  have  flere  muligheder 
for  tjeneste,  end  I  på  nogen  måde  kan 
forestille  jer;  nogle  af  dem  er  lige 
omkring  jer  i  dette  øjeblik!  fj 

Jeg  havde  forberedt  mig  på  samta- 
len hele  eftermiddagen  og  genta- 
get hvert  ord  igen  og  igen  i  min  15- 
årige  hjerne.  Mens  min  søster  og  jeg  i 
skolebussen  kørte  hjemad  gennem  de 
travle  gader  i  Teheran  i  Iran  gennem- 
gik jeg  endnu  engang  den  tænkte 
dialog. 

Jeg  var  helt  sikker  på,  at  ældste 
Kimball  ville  se  nøjagtig  ud  som  den 
apostel,  han  var  -  høj  og  hvidhåret  - 
og  at  han  ville  tale  med  en  stemme 
ligesom  Moses'. 

Når  min  søster  og  jeg  kom  hjem,  ville 
han  spørge,  hvorfor  vi  var  i  skole  om 
lørdagen.  Jeg  ville  forklare,  at  vi  ikke 
gik  i  skole  som  fredagen  af  respekt  for 
den  muslimske  helligdag,  men  at  vi  så 
gik  om  lørdagen  istedet.  Det  ville  føre 
os  ind  i  en  diskussion  om  skolen  i 
almindelighed,  og  så  kunne  jeg  for- 
klare problemet. 


.......     ;  ;  .;;.::     ■  ::     . 

Jeg  så  over  på  min  søster,  som  sad  ved 
siden    af    mig,    fortabt    i    sine   egne 
tanker.  „Hvorfor  kommer  han  her,  hvis 
han   er   på   besøg   i   de   europæiske 
missioner?"  spurgte  jeg. 
„Vi   er   en    del    af   den    schweiziske 
mission,  fordi  vi  er  for  få  her  til  at  have 
vores  egen  mission,"  sagde  hun. 
„Skal  han  sove  hos  os  i  nat?" 
„Nej,  han  skal  bare  spise  aftensmad 
hos  os,"  sagde  hun. 
Jeg   vendte   mig   og  stirrede   ud  af 

vinduet,  helt  døv  for  byens  lyde  og 
blind  for  alt  det,  der  er  at  se  på,  det  jeg 
sædvanligvis  fandt  så  fascinerende. 
Igen  så  jeg  for  mit  indre  øje  apostlen, 
høj  og  hvidhåret,  med  en  stemme  som 
torden. 


på  en  stol  ved  siden  af  hans,  mens  han 
selv  igen  satte  sig  til  rette  med  et  glad 
barn  på  hvert  knæ. 
,,Nu  synes  jeg,  du  skal  fortælle  mig 
om,  hvordan  din  dag  er  gået,"sagde 
han  ganske  enkelt.  Igen  stirrede  jeg  på 

Han  var  der  allerede,  da  vi  kom  hjem, 
og  sad  i  dagligstuen  med  to  af  de 
mindre  børn  balancerende  på  sine 
knæ.  Da  minfarførteosind  i  værelset, 
rejste  ældste  Kimball  sig  og  satte 
forsigtigt  de  små  ned,  og  tog  mig  i 
hånden.  Han  var  ikke  høj,  som  jeg 
havde  ventet,  men  -  jo  -  hans  hår  var 
sølvgråt.  Jeg  ventede  på,  at  han  skulle 
sige  noget,  på  at  den  apostolske 
stemme  skulle  rulle  majestætisk  gen- 
nem huset. 

„Hvordan  har  du  det,  unge  mand?" 
sagde  han  med  en  stemme,  der  ikke 
var  meget  mere  end  en  hvisken,  Jeg  så 
op  på  ham  i  forbløffet  stilhed.  Han 
smilede  varmt  og  pegede  på  sin  hals. 
„Det  er  snyderi,"  sagde  han.  „Jeg  fik 
en  ny  stemme  sat  ind  for  et  par  år  siden 
på  grund  af  sygdom,  og  jeg  er  endnu 
ikke  særlig  god  til  at  bruge  den." 
„Gør  det  ondt?"  spurgte  jeg,  idet  jeg 
blev  klar  over,  at  samtalen  forløb  helt 
anderledes,  end  jeg  havde  forestillet 
mig  den. 

„Nej.  Men  somme  tider  gør  den  mig 
meget  træt."  Han  gav  mig  med  en 
håndbevægelse  tegn  til  at  sætte  mig 


ham  uden  at  sige  noget.  Havde  mine 
forældre  sagt  noget  til  ham?  Nej,  de 
kunne  ikke  have  vidst,  at  det  havde 
været  så  forfærdelig  en  dag  i  dag. 
„Det  er  bibeltimen,"  tilstod  jeg  til- 
sidst,  idet  jeg  fuldstændigt  opgav  min 
indøvede  plan  til  fordel  for  hans  øjen- 
synlige forudviden.  Han  ventede  på, 
at  jeg  skulle  fortsætte. 
„Vi  går  i  en  protestantisk  skole,  min 
søster  og  jeg.  Og  vi  skal  være  med  i  en 
bibelklasse  to  gange  om  ugen.  Lære- 
ren kan  godt  lide  at  drille  mig  med,  at 
jeg  er  mormon." 

„Hvad  siger  du  så?"  spurgte  han,  og 
hans  ru  stemme  forkom  at  blive  bløde- 
re. Jeg  så  bort  fra  ham,  uforberedt  på, 
at  samtalens  klimaks  var  kommet  så 
hurtigt.  Det  var  ikke  den  måde,  jeg 
havde  tænkt  mig  det  -  med  spørgsmål 
snarere  end  svar. 

„Jeg  ved,  hvad  der  er  „rigtigt,"  sagde 
jeg  stille,  „men  somme  tider  har  jeg 
vanskeligt  ved  at  sige  det,  jeg  føler." 
Ældste  Kimball  nikkede  og  beroligede 
et  kæmpende  barn  med  en  rolig  hånd. 
„Jeg  tror,  at  du  måske  glemmer  noget 
vigtigt,"  sagde  han  med  sin  hviskende 

stemme,  der  nu  syntes  at  have  mistet 
al  sin  ruhed.  ,,Da  du  var  otte  år 
gammel  og  blev  bekræftet  som  med- 
lem af  kirken,  fik  du  en  gave.  Ved  du, 
hvilken  jeg  mener?" 
Jeg  nikkede. 
„Den  gave  giver  dig  ret  til  en  bestan- 


melse,  og  jeg  havde  ikke  tænkt  nær  så 
meget  over  den,  som  jeg  burde  have. 
Det  var  først  en  gang  om  foråret  flere 
år  senere,  at  jeg  fik  fuld  forståelse  af, 
hvad  den  mand,  som  nu  er  profeten, 
have  prøvet  at  lære  mig. 
Det  var  dagen  for  min  lange  soloflyv- 

dig  ledsager,  en  lærer.  Måske  har  du 
hørt  den  blive  kaldt  for  den  stille, 
sagte  stemme." 

Han  lænede  sig  forover  og  lagde  en 
beroligende  hånd  på  mit  knæ. 
,,Den  kan  fortælle  dig,  hvad  du  behø- 


„Den  kan  fortælle  dig,  hvad 
du  behøver  at  vide  i 
sådanne  situationer" 


ver  at  vide  i  en  sådan  situation,"  sagde 
han.  „Den  kan  redde  dig.  Lyt  til  den." 
Mine  erindringer  om  resten  af  den 
aften  er  i  højere  grad  af  indtryk  end  af 
begivenheder  -  indtryk  af  tålmodig 
forståelse,  rolig  omsorg,  og  stilfærdig, 
god  humor.  Ældste  Kimballs  korte 
men  magtfulde  belæring  om  Åndens 
tilskyndelser  var  pakket  væk  et  eller 
andet  sted  i  dyb  hvile  i  min  hukom- 


ning,  en  af  de  afsluttende  begivenhe- 
der i  et  års  intensiv  pilottræning  i 
luftvåbenet.  Vi  var  seks,  der  fløj  fra 
Lubbock  i  Texas  til  Phoenix  i  Arizona, 
med  start  med  20  minutters  mellem- 
rum for  at  bevare  afstanden  mellem 
os.  Mit  kaldesignal  var  Togo  29,  og 
jeg  fløj  en  T-38  jet-træningsmaskine. 
Som  alle  andre,  der  har  fløjet  det  fly, 
havde  jeg  en  fornemmelse  af  næsten 
ubegrænset  magt,  da  jeg  lettede  og 
klatrede  op  til  min  planlagte  højde. 
Jeg  havde  i  min  flyveplan  angivet 
14.600  meters  højde,  næsten  så  me- 
get, som  det  anbefalede  maksimum, 
og  da  jeg  fladede  ud,  og  mens  jeg 
stirrede  fremad  mod  den  vestlige  hori- 
sont, kunne  jeg  se  jordens  buede 
kurve  under  mig.  Dér  i  himlens  rolige 
ensomhed,  med  kontinentet  liggende 
under  mig,  følte  jeg  den  ophøjede 
fornemmelse  af  at  være  luftens  konge. 
Under  min  højre  vinge  udfoldede  sig 
den  majestætiske  kæde  af  Klippebjer- 
gene, bare  nogle  rynker  på  jordens 
gamle  ansigt.  Til  venstre  rakte  den 
sydlige  ørken  sig,  lige  til  de  mødtes 


44 


med  himlen  i  horisonten.  Hele  verden 
lå  for  mine  fødder.  Jeg  gik  ned  i 
Phoenix  lufthavn  og  strøg  henad 
landingsbanen  såre  tillidsfuldt. 
Vi  fik  hurtigt  fyldt  tankene  op  og  steg 
så  igen  op  mod  himlen  på  vej  hjemad. 
Jeg  var  den  sidste  til  at  starte  og  f u Igte 


leder  fra  en  trailer  ved  landingsbanen, 
hvordan  min  maskine  kom  frem  på  to 
radarskærme,  en,  der  viste  min  højde 
over  jorden  og  den  anden  min  posi- 
tion i  forhold  til  landingsbanens  mid- 
terlinie. Da  min  radio  kom  ind  på 
frekvensen,  blev  uvejrets  støjen  plud- 


DEN  SAGTE  STEMME       DEN  SAGTE  STEMME        DEN  SAGTE  STEMME 


en  sydøstlig  rute  hen  over  El  Paso  i 
Texas,  før  jeg  drejede  op  til  Lubbock, 
også  i  Texas.  Idet  jeg  var  på  vej  hen 
over  New  Mexico,  begyndte  torden- 
skyer at  samle  sig  fra  sydvest,  og  et 
radiokontrolopkald  til  flyledelsen  op- 
lyste mig  om,  at  et  uvejr  lå  tæt  op  mod 
min  rute  hen  over  Texas.  Det  så 
imidlertid  ud  til,  at  der  var  en  snæver 
korridor  åben  mellem  vejrfronterne 
ind  til  Lubbock.  Mens  jeg  fløj  mod 
nordøst,  begyndte  flyene  foran  mig  at 
rapportere  om  begyndende  dårligt 
vejr.  Førerflyets  ene  mortor  brændte 
sammen  med  et  brøl  og  han  vendte 
tilbage  til  udgangspunktet  på  den  ene 
motor.  Himlens  stille  ensomhed  var 
pludselig  blevet  et  mareridt.  Brænd- 
stof var  der  ikke  for  meget  af.  Nyt  uvejr 
lukkede  sig  bag  mig  og  blokerede 
vejen  tilbage.  Hagl  piskede  mod 
cockpittet,  og  lyn  lyste  op  i  mørket. 
Jeg  følte  mig  håbløst  ophængt  over  et 
bundløst  svælg.  Jeg  skiftede  radiofre- 
kvens fra  Lubbock  kontroltårn  til 
indflyvningskontrollen  ved  Reese  Air 
Force  basen.  Dér  betragtede  en  flyve- 


selig  afbrudt  af  en  rolig,  tillidsvæk- 
kende stemme  i  hovedtelefonen. 
„Togo  tyve-ni,  drej  til  højre  mod  nul- 
tre-nul." 
I  de  næste  fem  minutter  overgav  jeg 


Uvejrets  støj  blev  pludselig 

afbrudt  af  en  rolig, 

tillidsvækkende  stemme  i 

mine  hovedtelefoner. 


mig  selv  og  mit  omtumlede  fly  til  den 
rolige  stemmes  instruktioner,  en 
stemme,  som  førte  mig  nedad,  indtil 
jeg  i  et  øjebliks  pludselig  ro  brød 
gennem  skyerne  og  så  landingsba- 
nens lysforan  mig.  Da  mine  hjul  ramte 
asfalten,  var  det  vanskeligt  for  mig  at 
lade  være  med  at  efterlade  flyet  midt 
på  landingsbanen  og  løbe  ind  til 
traileren  og  slynge  armene  om  ejeren 

af  den  stemme.  I  fem  minutter  havde 
mit  liv  bogstavelig  talt  været  i  hans 
hænder.  Idet  mit  hjerte  fyldtes  med 
taknemmelighed,  hørte  jeg  i  min  hu- 
kommelse en  anden  stemme,  en  stem- 
me, der  tilhørte  en  Herrens  tjener,  og 
talte  til  mig  for  mange  år  siden.  Og  da 
vidste  jeg,  hvad  han  havde  ment.  Han 
talte  ikke  om  den  flyveleders  stemme, 
selvfølgelig,  men  om  en  anden  stille 

stemme,  der  kom  til  mig  i  øjeblikke 
med  uvejr  og  sagde:  „Vend  dig  til  mig, 
og  jeg  vil  fortælle  dig,  hvad  du  skal 
gøre." 

Siden  den  dag  med  den  bemærkelse- 
sværdige landing  har  jeg  hørt  den 
stille  stemme  mange  gange.  Somme 
tider  har  jeg  rettet  mig  efter  den. 
Andre  gange,  hvor  jeg  igen  har  påta- 
get mig  luftens  konges  forfængelig- 
hed, har  jeg  tiet  den  ihjel  med,  hvad 
jeg  mente  var  min  egen  ,, bedre  bed- 
ømmelse". Engang,  da  jeg  var  på  ferie 
i  England,  gjorde  jeg  noget  genealo- 
gisk efterforskning.  Jeg  rejste  frem  og 
tilbage  mellem  to  gamle  landsbyer, 
Garthorpe  og  Gilberdyke,  og  søgte 
uden  held  nye  oplysninger  om  min 
familielinie.  Hver  gang  jeg  kørte 
strækningen  mellem  byerne,  kom  jeg 
forbi  et  skilt,  der  viste  vej  til  landsbyen 
Whitgift,  knapt  6  km  borte.  Og  hver 
gang  jeg  så  skiltet,  havde  jeg  på 
fornemmelsen,  at  jeg  burde  tage  til 


Whitgift.  Tredie  gang  jeg  kom  forbi, 
var  det  ikke  længere  en  fornemmelse, 
men  den  stille,  sagte  stemme  talte  til 
mig,  næsten  så  tydeligt,  som  den 
flyveleder  havde  gjort  det  under  uvej- 
ret ved  Lubbock. 

„Tag  til  Whitgift,"  sagde  den.  Jeg 
vendte  om  og  begyndte  at  køre  hen  ad 
vejen,  men  jeg  standsede,  før  jeg  kom 
til  Whitgift,  usikker  på,  hvad  jeg  skulle 
gøre,  når  først  jeg  kom  til  den  lille  by  i 
Yorkshire.  Hældende  til,  hvad  jeg 
mente,  var  min  „bedre  bedømmelse" 
vendte  jeg  om  og  kørte  bort. 
Da  jeg  kom  tilbage  til  De  forenede 
Stater,  lå  der  et  brev  fra  min  tante, 
familiens  mest  aktive  genealog.  I  den 
første  sætning  lod  hun  mig  vide,  at  jeg 
ikke  havde  lyttet  til  stemmens  vejled- 
ning. 

„Jeg  ville  ønske,  at  jeg  havde  vidst, 
hvor  du  opholdt  dig  i  England,"  skrev 
hun.  „Lige  efter  at  du  var  rejst,  fandt 
jeg  nogle  oplysninger,  der  viste,  at  din 
slægtslinie  hverken  kommer  fra  Gar- 
thorpe eller  Gilberdyke,  men  fra  en 
lille  landsby  i  Yorkshire  ved  navn 
Whitgift." 

Efterhånden  som  jeg  er  blevet  ældre, 
er  jeg  måske  blevet  klogere.  Ved  andre 
skilleveje  og  på  andre  tidspunkter  af 
personlige  storme  er  den  stille,  sagte 
stemme  kommet,  og  jeg  har  lyttet. 
Nårsomhelst  jeg  hører  den  tænker  jeg 
imidlertid  altid  på  den  anden  stemme 
-  den  ru,  uøvede  hvisken  af  en  Guds 
mand,  som  siger:  „Den  kan  fortælle 
dig,  hvad  du  behøver  at  vide.  Den  kan 
redde  dig.  Lyt  til  den."  □ 

PRÆSIDENT  KIMBALL 

TALER  UD  OM  DET  AT 

VÆRE  MISSIONÆR 


Indsamlingen  af  Israel  foregår  nu. 
Hundredtusinder  er  blevet  døbt  ind 
i  kirken.  Millioner  flere  vil  komme  ind  i 
kirken.  Og  det  er  den  måde,  hvorpå  vi 
vil  indsamle  Israel.  Det  skal  gøres 
gennem   missionering.    Det   er  jeres 


ansvar  at  være  med  i  denne  missione- 
ring, og  vi  håber,  at  I  ikke  vil  finde  på 
undskyldninger  for  at  slippe  for  dette 
ansvar. 

Evangeliet  er  for  mennesker  af  alle 
nationaliteter.  Alle  mennesker  i  ver- 

den  er  sønner  og  døtre  af  Gud.  De  er 
allesammen  vore  brødre  og  søstre.  Og 
vi  er  ivrige  efter  at  opfylde  den  pligt, 
som  Herren  Jesus  Kristus  pålagde  os, 
da  han  gav  os  denne  grundlæggende 
befaling:  „Gå  ud  i  al  verden  og  for- 
kynd evangeliet  for  al  skabningen" 
(Mark.  16:15). 

For  et  par  år  siden  blev  jeg  spurgt: 
„Bør  enhver  ung  mand,  som  er  med- 
lem af  kirken,  udføre  en  mission?"  Og 
jeg  svarede  med  det  svar,  som  Herren 
har  givet:  „Ja,  enhver  ung  mand  bør 
udføre  en  mission."  Herren  forventer, 
at  han  -  den  unge  mand  -  udfører  en 
mission.  Og  er  han  ikke  værdig  til  at 
udføre  en  mission,  bør  han  straks  søge 
at  blive  det.  Herren  har  instrueret: 
„Udsend  min  kirkes  ældster  til  folke- 
ne, som  bor  langt  borte,  til  øerne  i 
havet.  Send  dem  til  fremmede  lande, 
kald  på  alle  folk,  først  ikke-jøderne  og 
siden  jøderne"  (L&P  133:8). 

Derfor  bør  ældsterne  -  kirkens  unge 
mænd,  som  er  gamle  nok  til  at  blive 
ordineret  til  ældster  -  være  beredte  til 
og  ivrige  efter  at  udføre  en  mission  for 
kirken,  og  det  gælder  for  hele  verden.  I 
øjeblikket  er  kun  omkring  en  trediedel 
af  kirkens  værdige  unge  mænd  på 
fuldtidsmission!  En  trediedel  er  ikke 
„enhver  ung  mand".  Den  almindelige 
stav,  som  jeg  har  besøgt,  havde  kun 
mellem  25  og  40%  af  sine  egnede 
drenge  på  mission.  Det  er  alt!  Hvor  er 
de  andre  drenge?  Hvorfor  rejser  de 
ikke  på  mission? 

Visselig  bør  hvert  eneste  mandligt 
medlem  af  kirken  udføre  en  mission, 
ligesom  han  bør  betale  tiende,  lige- 
som han  bør  overvære  sine  møder, 
ligesom  han  bør  holde  sit  liv  rent  og  fri 
for  verdens  uhyrligheder  og  planlæg- 


ge et  celestialt  ægteskab  i  Herrens 
tempel. 

Selv  om  der  ikke  er  nogen  tvang  for 
ham  at  gøre  noget  af  alt  dette,  så  bør 
han  dog  gøre  det  for  sin  egen  skyld. 
Nogen  vil  måske  også  spørge:  „Bør 
enhver  ung  kvinde,  bør  enhver  far  og 
mor,  bør  ethvert  medlem  af  kirken 
udføre  en  mission?".  Og  igen  har 
Herren  givet  svaret:  Ja,  enhver  mand, 
kvinde  og  barn  -  ethvert  ungt  menne- 
ske og  enhver  lille  dreng  og  pige  -  bør 
udføre  en  mission.  Det  betyder  ikke,  at 
de  skal  tjene  i  udlandet  eller  formelt 
blive  kaldet  og  indsat  som  fuldtids- 
missionærer.  Men  det  betyder,  at  en- 
hver af  os  er  ansvarlige  for  at  bære 
vidnesbyrd  om  de  evangeliske  sand- 
heder, som  vi  har  modtaget.  Vi  har 
allesammen  familie,  naboer,  venner 
og  arbejdskammerater,  og  det  er  vores 
opgave  at  give  de  evangeliske  sand- 
heder videre  til  dem,  ved  vores  ekse- 
mpel såvel  som  ved  vores  undervis- 
ning. 

Hvor  skønt  er  det  ikke,  mine  kære 
brødre  og  søstre,  som  er  medlemmer 
med  mig  i  Guds  rige,  at  modtage 
Herrens  tillid  og  tjene  som  budbringe- 
re af  hans  ord  til  vore  brødre  og  søstre, 
som  ikke  er  medlemmer  af  kirken. 
Skrifterne  siger  helt  tydeligt,  at  evan- 
geliet må  bringes  ud  til  hele  verden, 
og  at  alle  medlemmer  af  kirken  er 
ansvarlige  for  at  yde  missionerings- 
indsats:  „.  .  .  det  tilkommer  enhver  , 
der  er  blevet  advaret,  at  advare  sin 
næste"  (L&P  88:81). 
Vi  burde  ikke  være  bange  for  at  bede 
vore  unge  yde  en  tjeneste  for  deres 
medmennesker  eller  at  ofre  noget  for 
riget.  Vore  unge  har  fornemmelse  for 
virkelig  idealisme,  og  vi  behøver  ikke 
at  være  bange  for  at  appellere  til  den 

slags  idealisme,  når  vi  kalder  dem  til  at 
tjene. 

De  bemærkninger,  en  ung  mand  kom 
med,  illustrerer  denne  idealisme,  da 
han  sagde:  „Jeg  regner  med,  at  når  jeg 
bliver  kaldet  til  at  tage  på  en  fuldtids- 
mission,  at  jeg  så  er  kaldet  og  fortalt  at 
Herren  ønsker,  at  jeg  skal  rejse,  og  at 
det  er  min  pligt,  snarere  end  at  jeg  får 
at  vide,  at  en  mission  vil  være  godt  for 
mig,  hvis  jeg  ønsker  at  rejse." 
Alle  unge  mænd  i  kirken  burde  være 
ivrige  efter  at  rejse  på  mission,  og  de 
bør  også  hjælpe  deres  forældre  til  at 
tage  på  mission,  når  børnene  har 
forladt  hjemmet.  Unge  mennesker  bør 
studere  evangeliet,  forberede  sig  til 
tjeneste  for  kirken  og  holde  befalin- 
gerne så  flittigt,  som  det  er  muligt  at 
gøre  det. 

Unge  mænd,  som  i  19  år  har  planlagt 
at  tage  på  mission,  vil  opnå  større 
resultater,  og  være  mere  effektive  og 
få  større  succes,  når  de  tjener,  og  flere 
mennesker  vil  komme  ind  i  kirken  og 
vil  skabe  mere  begejstring,  og  der  vil 
komme  en  kædereaktion.  Findes  der 
noget  andet,  som  vil  skabe  en  større 
kædereaktion  og  påvirke  flere  interes- 
ser og  mennesker? 
Kan  I  forestille  jer,  hvad  der  ville  ske 
med  seminar-  og  institutprogrammer 
med  så  mange  vidunderlige  unge 
mænd,  som  har  planlagt  deres  mis- 
sion lige  fra  fødslen  og  indtil  deres 
seminartid?  Seminar-  og  institutbyg- 
ningerne ville  fyldes  af  en  ny  slags 
modenhed  og  alvor,  som  ville  give 
kirken  et  nyt  ansigt.  Ungdommens 
moral  ville  i  høj  grad  øges.  De  ville 
blive  belært  om  renhed  og  retfærdig- 
hed på  en  måde,  som  de  aldrig  var 
blevet  belært  før.  Kan  I  forstå,  hvad 
der  ville  ske  med   mødedeltagelsen 


ved  nadvermøderne  og  mødedelta- 
gelsen ved  præstedømmets  møder? 
Jeg  ville  ønske,  at  enhver  dreng  og 
pige  kunne  gå  til  seminarklasser,  for 
det  er  dér,  de  lærer  mange  af  evange- 
liets sandheder.  Seminaret  er,  hvor 
mange  af  dem  får  deres  idealer  fast- 
tømret i  deres  indre  om,  hvad  de  skal 
gøre,  og  de  tager  så  på  mission. 
Husk  at  det  koster  penge  at  rejse  til  de 
forskellige  dele  af  verden  og  forkynde 
evangeliet.  Husk  så  også,  at  det  er  et 
privilegium  nu  at  begynde  at  spare  op 
dertil. 

Hver  gang  der  kommer  penge  i  vore 
hænder,  ved  gaver  eller  indkomst,  så 
læg  i  det  mindste  en  del  af  dem  til  side 
og  sæt  dem  ind  på  en  konto  til  jeres 
mission.  Det  er  jeres  mission;  det  er 
jeres  mulighed  og  ansvar.  Husk  at  små 
beløb  løber  op  til  store  summer,  og  at 

ofre  for  en  retfærdig  sag  kan  opbygge 
ens  karakter. 

Det  påhviler  enhver  at  forberede  sig  til 
denne  alvorlige  pligt  at  missionere, 
hvilket  samtidig  er  et  stort  privilegium. 
Samtidig  med  at  et  barn  lærer  alfabe- 
tet, gangetabellen  og  andet,  der  bliver 
til  nytte  i  dets  studieår,  forbereder  det 
sig  til  det  erhverv,  det  engang  skal 
bestride.  På  samme  måde  bør  man 
gennem  hele  sin  barndom  og  ungdom 
arbejde  på  sin  åndelige  vækst  og 
forberede  sig  til  den  mission,  man  skal 
ud  på  i  sine  unge  år. 
Der  er  først  og  fremmest  tre  områder, 
man  skal  forberede  sig  på: 

1.  Leve  et  rent  og  værdigt  liv  og 
holde  sig  fri  fra  verdens  synd.  (Herren 
har  sørget  for,  at  man  kan  få  tilgivelse, 
såfremt  der  findes  fuldstændig  om- 
vendelse. Hvis  der  har  været  proble- 
mer, skal  der  en  fuldkommen  omform- 
ning af  livet  til,  en  forandring  i  ens  liv, 
for  at  få  tilgivelse). 

2.  Forberede  sig  mentalt  og  ån- 
deligt til  at  kende  sandheden.  At  nå  til 
missionsalder  uden  at  kende  meget  til 
evangeliet  eller  andet,  vil  sandelig 
være  uheldigt.  Når  en  ung  mand  når 
sin  19-års  fødselsdag,  bør  han  være 
parat  til  at  fralægge  sig  sine  hjemlige 
pligter  og  påtage  sig  en  missionærs 
opgaver,  uden  at  dette  betyder  en 
fuldstændig  reorganisering  af  hans 
liv,  standarder  og  uddannelse. 

3.  Forberede  sig  økonomisk  til 
missionen,  så  det  i  så  høj  grad  som 
muligt,  bliver  én  selv,  der  finansierer 
den.  Hvor  ville  det  være  dejligt,  hvis 
hver  vordende  missionær  så  at  sige  fra 
sin  fødsel  havde  sparet  sammen  til  sin 
mission.  Ville  det  ikke  være  dejligt, 
hvis  hver  ung  mand  helt  eller  delvis 
selv  kunne  finansiere  sin  mission  og 


på  den  måde  modtage  de  fleste  af  de 
velsignelser,  en  missionering  bringer? 
Men  selvfølgelig,  hvis  den  unge  mand 
først  er  blevet  omvendt  i  sine  unge  år, 
så  har  han  jo  ikke  haft  så  mange  år  at 
spare  op  i.  Hvis  han  lever  i  et  land, 
hvor  de  økonomiske  standarder  ikke 
er  ret  høje,  og  hvor  der  ikke  er  mange 
muligheder  for  indtjening,  så  kan  han 
dog  stadig  leve  efter  disse  principper 
og  nå  så  langt,  som  det  nu  er  muligt. 
Det  er  vores  arbejde  at  forkynde  evan- 
geliet til  verden.  Det  er  ikke  et  arbejde, 
vi  selv  har  påtaget  os.  Vi  er  under 
guddommelig  befaling,  profeten  Jo- 
seph Smith  sagde:  „Når  alt  dette  er 
blevet  sagt,  så  er  den  største  og 
vigtigste  pligt  at  forkynde  evange- 
liet." Alle  de  andre  programmer  er 
yderst  vigtige,  men,  vi  kan  jo  ikke 
påvirke  folk,  før  vi  får  den  ind  i  kirken. 
Da  Frelseren  stod  på  Oliebjerget  lige 
uden  for  Jerusalem  sammen  med  alle 
sine  apostle  og  så  op  mod  himmelen, 
syntes  han  at  se  det  store  arbejde,  der 
måtte  gøres  for  at  indsamle  det  ads- 
predte Israel. 

Jeg  tror,  han  så  Rusland,  Kina,  Indien 
og  hele  Asien.  Jeg  tror,  han  så  øerne  i 
havet  og  Nord-  og  Sydamerika.  Og 
jeg  tror  også  han  så  den  mellemøstlige 
verden. 

Jeg  spørger  jer,  hvad  mente  Herren, 
da  han  tog  sine  apostle  med  op  på 
toppen  af  Oliebjerget  og  sagde:  ,,Og  I 
skal  være  mine  vidner  både  i  Jerusa- 
lem og  i  hele  Judæa  og  Samaria,  ja, 
indtil  jordens  ende"?  (Ap.  G  1:8). 
Disse  var  hans  sidste  ord  på  jorden, 
før  han  opsteg  til  sit  himmelske  hjem. 
Hvad  betyder  disse  ord,  „indtil  jor- 
dens ende"?  Han  havde  allerede  dæk- 
ket det  område,  som  var  kendt  af 
apostlene.  Var  det  folk  i  Judæa?  Eller 

var  det  dem  i  Samaria?  Eller  de  få 
millioner  i  det  nære  Østen?  Hvor  var 
„jordens  ende"?  Mente  han  de  millio- 
ner, der  nu  findes  i  Amerika?  Inklude- 
rede det  de  hundredtusinder  eller 
måske  endda  millioner  i  Grækenland, 
Italien,  omkring  Middelhavet,  ind- 
byggerne i  hele  Europa?  Eller  mente 
han  alle  levende  mennesker  i  hele 
verden  og  de  ånder,  der  skulle  komme 
til  verden  i  kommende  århundreder? 

Har  vi  undervurderet  hans  sprog  eller 
dets  mening?  Hvordan  kan  vi  være 
tilfredse  med  1 00.000  omvendte  ud  af 
4  milliarder  mennesker  i  verden,  som 
har  brug  for  evangeliet? 

Frelseren  sagde: 

„Mig  er  givet  al  magt  i  Himmelen  og 

på  jorden. 

Gå  derfor  hen  og  gør  alle  folkeslagene 
til  mine  disciple,  idet  I  døber  dem  i 


Faderens  og  Sønnens  og  Helligån- 
dens navn"  (Matt.  28:18-19). 
Han  sagde  „alle  folkeslagene". 
Husk  at  vores  forbundsfælle  er  vores 
Gud.  Han  er  vores  øverstbefalende. 
Han  lagde  planerne.  Han  gav  befalin- 
gen. 

Herren  har  lovet  store  velsignelser  til 
os  i  forhold  til,  hvor  godt  vi  deler 
evangeliet  med  andre.  Vi  vil  få  hjælp 
fra  den  anden  side  af  sløret,  når 
åndelige  mirakler  forekommer.  Herren 
har  sagt  os,  at  vore  synder  vil  blive 
tilgivet  os  hurtigere,  når  vi  bringer 
sjæle  til  Kristus  og  forbliver  trofaste  i 
at  bære  vort  vidnesbyrd  til  verden,  og 
det  er  sikkert,  at  enhver  af  os  behøver 
yderligere  hjælp  til  at  blive  tilgivet  for 
vore  synder.  (Se  L&P  84:61 )  I  et  af  de 
kendeste  skriftsteder  for  missionærer, 
afsnit  4  i  Lære  og  Pagter,  får  vi  at  vide, 
at  hvis  vi  tjener  Herren  med  missione- 

„Gå  derfor  hen  og  gør  alle 
folkelsagene  til  mine 
disciple,  idet  I  døber  dem  i 
Faderens  og  Sønnens  og 
Helligåndens  navn" 

(Matt  28:18-19) 


ring  ,, af  jeres  hele  hjerte,  sjæl,  sind  og 
styrke"  så  vil  vi  „stå  ulastelig  for  Gud 
på  den  yderste  dag"  (vers  2). 
Og  videre  siger  Herren: 
,,Og  om  det  skulle  ske,  at  I  måtte 
arbejde  hele  jeres  liv  med  at  råbe 
omvendelse  til  dette  folk  og  kun  førte 
een  sjæl  til  mig,  hvor  stor  skal  da  ikke 
jeres  glæde  være  med  ham  i  min 
Faders  rige! 

Og  dersom  jeres  glæde  kan  være  så 
stor  over  en  eneste  sjæl,  som  I  har  ført 
til  mig  i  min  Faders  rige,  hvor  meget 
større  glæde  ville  I  da  ikke  have,  om  I 
kan  føre  mange  sjæle  til  mig!"  (L&P 
18:15-16) 

Hvis  et  menneske  arbejder  hele  sit  liv 
og  bringer  blot  én  sjæl!  Hvilken  glæ- 
de! En  sjæl!  Hvor  vidunderligt!  Åh,  at 
Gud  vil  give  os  den  slags  kærlighed 
for  sjæle! 
Hvilken   vidunderlig    mulighed   vore 


missionærer  har.  De  udfører  den  en- 
delige forberedelse  for  deres  livsværk. 
De  vil  ikke  blive  almindelige  mænd  og 
kvinder.  Enhver  af  dem  må  være  noget 
specielt,  så  Herren  vil  godkende  dem 
og  påskønne  dem.  Jeg  taler  om  alle 
disse,  som  burde  være  på  mission, 
såvel  som  om  dem,  som  er  på  mission. 
I  dag  opbygger  de  deres  liv,  lige  så  vel 
som  hvis  de  havde  mængder  af  grus 
og  stakke  af  tømmer  til  at  opbygge  det 
med.  Hvis  vi  kunne  se  deres  liv  i  dag, 
og  derpå  sedem  20  årfra  nu,  så  kunne 
vi  høre  hver  især  sige:  „Det  var  den- 
gang, for  20  år  siden,  da  jeg  var 
missionær,  at  jeg  traf  mit  livs  bedste 
beslutning." 

Tror  I,  at  den  eneste  grund  til,  at 
Herren  kaldte  dem  til  missionsmarken, 
er,  at  de  skulle  forkynde  evangeliet? 
Absolut  ikke.  Det  er  vigtigt.  Men  de  er 
også  kaldet  til  missionsmarken  for  at 

gøre  Guds  sønner  og  døtre  til  stærke, 
magtfulde  ledere  i  fremtiden. 
En  stor  Herrens  profet  sagde  engang 
til  en  gruppe  missionærer:  ,,Du  bliver 
løst  fra  denne  mission.  Du  har  arbej- 
det i  2  år;  men  du  er  ikke  løst  fra  dit  livs 
mission,  og  det  vil  du  aldrig  blive.  Din 
mission  er  for  resten  af  dit  liv,  og  du  vil 
få  yderligere  og  skiftende  opgaver". 
I  er  19  år  gamle,  når  I  bliver  kaldet; 
måske  vil  I  være  79,  når  I  dør.  I  de  60  år 
-  hvilken  magtfuld  indflydelse  for  det 
gode  kan  I  ikkegøre.  Og  I  må  gøre  det! 
Dette  er  alvorligt  ment.  Vi  ikke  blot 
indbyder  mennesker  at  tage  på  mis- 
sion. Vi  siger,  dette  er  jeres  arbejde! 
Himmelens  Gud  har  gennem  sine 
profeter  kaldet  jer  til  denne  tje- 
neste.Enhver  mand,  kvinde,  barn,  som 


har  evangeliet,  som  er  blevet  døbt,  har 
et  ansvar. 

Jeg  er  ikke  bange  for,  at  det  lys,  der 
blev  tændt  i  Jerusalem  for  mange  år 
siden,  nogen  sinde  vil  blive  slukket. 
Det  vil  skinne  bestandigt  kraftigere. 
Dette  er  Herrens  værk.  Vi  er  i  hans 
tjeneste.  Han  har  givet  os  specielle 
befalinger,  og  alligevel  er  vi  ukendte 
af  mange  mennesker  i  verden.  Det  er 
tid  at  omgjorde  vore  lænder  og  gå 
fremad  med  ny  hengivenhed  for  dette 
store  værk.  Vi  gjorde  pagt,  I  og  jeg,  at 
vi  ville  gøre  det.  Må  vi  alle  samne  sige 
med  den  unge  mand,  der  blev  fundet  i 
templet  af  sine  ængstelige  forældre, 
siddende  midt  blandt  de  lærde:  „Jeg 
bør  være  i  min  Faders  hus"  (Luk. 
2:49).  □ 


Omslagstekst:  Præsident  Kimball  taler  ud  om  det  at  være  missionær.  Se  side  47. 


